text:
साक्षरता बढेबा मे सबस आगू अछि बिहार
टीकाकरण मे राष्ट्रीय स्तर स आगे अछि बिहार
पटना सबस समृद्ध, शिवहर सबस गरीब
पटना । बिहार क विकास दर, देश मे सबस ऊपर अछि। लोक क आमदनी सेहो बढ़ल अछि। विधानमंडल मे पेश 367 पन्ना क आर्थिक सर्वेक्षण (2015-16) मे बेहतरी क सबटा आयाम या पहलु क जिक्र अछि। इस सर्वे वित्त मंत्री अब्दुल बारी सिद्दीकी पेश करैत कहला जे इ स्थिति तखन अछि जखन केंद्र बिहार लेल असहयोगी बनल अछि। केंद्रीय कर मे हमर हिस्सेदारी घटा देल गेल अछि। बीआरजीएफ कए बंद क देल गेल अछि। 14म वित्त आयोग क अनुशंसा स बिहार कए 50 हजार करोड़ क घाटा देखा रहल अछि। धान खरीद पर केंद्र लग करीब 2 हजार करोड़ क बकाया अछि। एनएच मे लागल राशि केंद्र नहि द रहल अछि। तखन राज्य मे जे किछु भेल ओ राज्य अपन बूता पर केलक अछि। ओ कहला जे बिहार विकासशील अछि, मुदा विकसित कतार मे जेबा लेल आओर उछाल क दरकार अछि। एहि लेल बिहार विशेष दर्जा मांगी रहल अछि। सिद्दिकी क अनुसार बिहार विकास क मामला मे आब पाछु मुडि़कए नहि देखत। विकास क प्रक्रिया टिकाऊ भ चुकल अछि। एहि मे निरंतरता बरकरार रहत।
आर्थिक सर्वक्षण क अनुसार पिछला एक दशक मे बिहार क विकास दर 10.52 प्रतिशत रहल। इ दोसर कोनो राज्य क तुलना मे सर्वाधिक अछि। 2012-13 मे प्रति व्यक्ति आय राष्ट्रीय औसत क 37प्रतिशत छल। इ 2014-15 मे बढि़कए 40.6 प्रतिशत भ गेल अछि। 2005-06 स 2014-15 क दौरान कृषि क्षेत्र मे 6.02 प्रतिशत, संचार मे 25.38 प्रतिशत, रजिस्टर्ड कंस्ट्रक्शन मे 19.31 प्रतिशत, कंस्ट्रक्शन में 16.85 प्रतिशत, बैंकिंग आ बीमा मे 17.70 प्रतिशत आ परिवहन, भंडारण मे 15.08 प्रतिशत क वृद्धि दर्ज कैल गेल अछि। राजस्व प्राप्ति मे सेहो गत वर्ष क तुलना मे 9499 करोड़ क वृद्धि भेल अछि। एकर वार्षिक वृद्धि दर 20 प्रतिशत आंकल गेल अछि। एतबे नहि खर्च सेहो दस हजार करोड़ स बढि़कए लगभग 72 हजार 500 करोड़ पहुंच गेल अछि। एहि स साफ अछि जे राज्य मे विकास पर खर्च मे लगभग 57 प्रतिशत क वृद्धि भेल अछि। बिहार क प्रति व्यक्ति आमदनी 2012-13 मे राष्ट्रीय स्तर पर 37 फीसदी छल, जे 2014-15 मे बढि़कए 40.06 फीसदी भ गेल। प्रति व्यक्ति आय मे बिहार दस साल स लगातार 10.5 फीसदी क दर स वृद्धि भ रहल अछि। एहि वृद्धि क बावजूद प्रति व्यक्ति आमदनी मे बिहार देश क अन्य राज्य स सबस पाछु अछि। बिहार मे 2014-15 मे प्रति व्यक्ति आमदनी स्थिर मूल्य पर 18 हजार 560 रुपए सालाना रहल। राष्ट्रीय स्तर पर इ आमदनी 41 हजार 398 अछि। वर्तमान मूल्य पर बिहार क प्रति व्यक्ति सालाना आमदनी 39341 अछि। जिल क प्रति व्यक्ति आमदनी मे पैघ अंतर देखा रहल अछि। पटना मे इ सालाना 63,063 अछि। सबस पाछु शिवहर जिला अछि, जतए प्रति व्यक्ति आमदनी 7092 अछि। पटनाक बाद मुंगेर अछि। प्रधान वित्त सचिव रवि मित्तल कहला जे बकाया कर्ज त बढ़ल अछि मुदा लोन आ सकल घरेलू उत्पाद क बीच क अनुपात काफी खसल अछि। इ आब 18.5 प्रतिशत पर आबि गेल अछि, जे वित्त आयोग द्वारा तय 28 प्रतिशत क सीमा स काफी नीचा अछि।
एहि संबंध में प्रतिक्रिया दैत मुख्यमंत्री नीतीश कुमार कहला अछि जे बिहार अपन बाट पर सतत आगू बढि रहल अछि। चुनाव मे विपक्ष जरुर कहि रहल छल जे बिहार मे किछु नहि अछि, मुदा नीति आयोग स ल कए केंद्रीय वित्तमंत्रालय तक बिहार क रफ्तार कए लोहा मानलक अछि। नीतीश कहला जे एकरा आओर तेज करबा लेल बिहार विकास मिशन क गठन कैल गेल अछि। नीतीश अपन सात निश्चय कए बिहार क विकास लेल महत्वपूर्ण पड़ाव मानैत छथि। नीतीश कहला जे एहि लेल पहिने कैबिनेट स एहि सब योजना कए मंजूरी भेटल, फेर राज्यपालक अभिभाषण मे जगह देल गेल आ आब बजट मे सेहो एकरा शामिल क लेल गेल अछि। ओ कहला जे महिला कए 35 फीसदी आरक्षण त द देल गेल। गामक सीमान तक सडक पहुंच गेल अछि, मुदा टोलक सडक आ नाली बनेबाक निश्चय पर काज शुरु भ गेल अछि। राज्य में टंकी स पेयजल एखन महज 4 प्रतिशत लोग कए भेट रहल अछि। वर्तमान मे चलि रहल योजना पूरा भेला पर इ 22 प्रतिशत तक जायज, मुदा हमर लक्ष्य संपूर्ण में अछि। एहिना बिजली क क्षेत्र में बिहार आब पांच हजार मेगावाट स बेसी उपयोग करबा लेल तैयार अछि। संचरण आ वितरण मजबूत भेल अछि। हम सब घर तक तार पहुंचेबा क निश्चय कए पूरा करबा मे लागल छी। एहिना ओ कहला जे 12वीं क बाद महज 13
प्रतिशत छात्र उच्च शिक्षा लेल जाइत छथि। हम उनका 4 लाख टका क क्रेडिट कार्ड देब, जखनकि कौशल विकास लेल सब जिला में केंद्र खोलल जायत। ओ कहला जे नौकरी तकबा लेल 2 साल तक बेरोजगारी भत्ता आ साक्षात्कार देबा लेल ट्रेन क टिकट सरकार देत। एहि सब योजना लेल आनलाइन आवेदनक व्यवस्था होएत आ प्रखंड आ जिला स्तर पर केंद्र बनाउल जायत। ओ कहला जे बिहार विकास मिशन
एकरा लेल सबटा जरुरत कए पूरा करबाक जिम्मेदारी लेत। सब मास जिला प्रभारी मंत्री एकर समीक्षा करताह आ 3 मास पर राज्य स्तर पर एकर समीक्षा होएत।
विकास क आंकड़ा
-10.52 प्रतिशत रहल दस वष क विकास दर
-पूंजीगत निवेश मे वृद्धि – 8956 करोड़
बकाया कर्ज
2010-11 में 47,285 करोड़
2014-15 में 74,570 करोड़
सीडी रेशियो
2012-13 – 40.59 प्रतिशत
2013-14 – 46.51 प्रतिशत
2014-15 – 47.45 प्रतिशत
15 प्रतिशत स बेसी विकास दर
संचार – 25.38 प्रतिशत
निबंधित विनिर्माण -19.31 प्रतिशत
निर्माण -16.58 प्रतिशत
बैंकिंग व बीमा – 17.70 प्रतिशत
परिवहन -15.08 प्रतिशत
प्रति व्यक्ति सालाना आमदनी (जिला वार 2011-12)
पटना – 63000
मुंगेर – 22000
बेगूसराय – 18000
भागलपुर – 18000
मुजफ्फरपुर – 15000
रोहतास – 13000
लखीसराय – 12000
नालंदा – 11000
वैशाली – 11000
भोजपुर – 11000
सहरसा – 11000
गोपालगंज – 10500
गया – 10500
खगडिय़ा – 10000
मधेपुरा – 8609
सुपौल – 8492
शिवहर : 6000
(अन्य जिल क 7000 स 10000 क बीच)


c: text/html

text:
Vikas Jha :: विकास झा (जन्मदिन : 4 अगस्त)
विकास झा आई मैथिली मंचक एकटा प्रमुख चेहरा के रुप में जानल जाईछ छथि। स्टेज गायिकी संग सैकड़ो एलबम के संग अनेको राष्ट्रीय आ अन्तर्राष्ट्रीय मंच पर मिथिला के प्रतिनिधित्व करैत आई हमसब हिनका एकटा गायक, अभिनेता संग एकटा प्रबुद्ध समाजसेवक के रुप में चिन्हय छी।
विकास झा मूलत: मधुबनी जिलाक भोजपड़ौल सिमरी गामक रहनिहार छथि। हिनक पिताजीक नाम स्व. शिव नारायण झा छन्हि। हिनक शिक्षा प्रारंभ में कोलकाता आ तहन मधुबनी में भेलन्हि । वर्तमान में दिल्ली में रहय छथि आ एखन मैथिली सिनेमाक एकटा प्रमुख स्तंभ छथि। जतेक नीक हिनक गायन छन्हि ओतबे नीक हिनक अभिनय सेहो छन्हि। हिनक अभिनीत पहिल मैथिली सिनेमा छल “मीत हमर जनम जनम के” आ दोसर एखन हालहि में आयल “लव यू दुल्हिन”।
हमसब हिनक आवाज बहुत रास भारत सरकारक उपक्रम जेना इंडियन आयल आदि के गीत में सुनय छी।
सोनालिका ट्रैक्टर्स के प्रचारगीत में हिनक आवाज सुनय छी।
ओना त अनेको बेर गणतंत्र दिवस आ आन सरकारी आयोजन में विकासजी अपन आवाज सतत दैत रहय छथि मुदा पछिला साल 2019 के गणतंत्र दिवस परेड में रेल मंत्रालय क मुख्य झाँकी “मोहन सँ महात्मा” हिनके आवाज में छल।

robotstxt: allowed

filter: keep


text:
गुरहीक् अवसरमे ‘दिवाना होगिनु…’ बजारमे (भिडियाेसहित)
पहुरा समाचारदाता
धनगढी, १० साउन । थारु समुदायके गुरही टिहुवारके अवसर पारके सुलभ फिल्मस् एण्ड स्टुडियो धनगढी लौव थारु म्युजिक भिडियो ‘दिवाना होगिनु…’ बजारमे लन्ले बा ।
गायक रामकुमार कठरियाके शब्द संगीत रहल गीतमे गायक कठरिया ओ स्वस्तिका चौधरीके स्वर रहल बा । सुलभ फिल्मस् एण्ड स्टुडियोके निर्माण रहल म्युजिक भिडियोमे धनीराम चौधरी ओ मनिषा रावलके अभिनय रहल बा । भिडियो सार्वजनिक हुइटी किल दर्शकहुक्रनसे वाहवाही पैटी रहल बा ।
म्यजिक भिडियोहे मुन्ना लभकुश्मी डारेक्सन करले बाटै कलेसे कोरियोग्राफर आदर्श महतो करले बाटै । छायांकनमे दयाशंकर चौधरी, ड्रोनमे सतिश सिन्हा, असिस्टेन्ट क्यामेरामेन महेश चौधरी ओ मेकअपमे हसिना राना रहल बाटी । म्युजिक भिडियो कैलारी गाउँपालिका वडा नम्बर ६ खरेट्टीस्थित पर्यटकीय एवं अत्यन्त रमणीय स्थल जुगनिया टलुवा परिसर ओ होमस्टे थारु गाउँ भादामे छायांकन करल बा ।
ओस्टके सुलभ फिल्मस् एण्ड स्टुडियोके प्रस्तुतीमे ‘घोडाघोडी मन्दिरमा…’ बोलके म्युजिक भिडियो फेन साउन १ गते बजारमे आसेकल बा । म्युजिक भिडियोमे छल्लु दादा, सुमित्रा चौधरी लगायतके कलाकार रहल बाटै ।
‘घोडाघोडी मन्दिरमा…’ बोलके म्युजिक भिडियो


text:
१ मई २०२०, विराटनगर। मैथिली जिन्दाबाद!!
पराम्बा जानकी जीक प्राकट्य दिवस पर प्रवीण शुभकामना
जानकी नवमी पर शुभकामना
आइ पराम्बा जानकी केर प्राकट्य दिवस थिक। वैसाख मास, शुक्ल पक्ष, नवमी तिथि – शास्त्र मतानुसार आजुक दिन हलेष्ठि यज्ञ सँ घट (घैल) मे जगज्जननी जानकी मिथिलाक महाराजा शिरध्वज जनक केँ प्राप्त भेलखिन। बाल्यकालहि सँ अद्भुत क्षमताक लीला कयनिहाइर साक्षात् लक्ष्मीक अवतार नारायणावतार श्रीराम संग मानव रूप मे भेलनि, आर ओ लोकनि साधारण मानव राजकुमार-राजकुमारीक रूप मे प्रस्तुत करैत धर्म विरूद्ध राक्षसी अत्याचार केर समाधान कयलनि, रामराज्यक स्थापना कयलनि, जगत भरि मे हुनका लोकनिक प्रतिष्ठा बनलनि जे आइ धरि पुश्त-दर-पुश्त हमरा लोकनि ‘सीताराम-सीताराम’ नाम भजैत अपन जीवन केँ सफल बनेबाक लेल आतुर बनैत छी।
जानकी जी केँ देवता लोकनिक सभा मे सर्वश्रेष्ठ देवीक रूप मे मान्यता भेटलनि। देव सभा मे समस्त देवी-देवताक अवतारक समीक्षा भेला उत्तर सीता सर्वेश्रेष्ठ देवी सिद्ध भेलीह।
बहुत बच्चे छलीह त कहियो भगवतीक घर निपबाक क्रम मे बायाँ हाथे शिवधनुष उठा लेने छलीह। माता सुनयना ई दृश्य देखलीह त तुरन्त राजा जनक केँ बजाकय देखेलीह। “देखू त अपन बुचिया कतेक चमत्कारी अछि, एतेक विशाल शिवधनुष केँ बायाँ हाथ सँ उठाकय भगवतीक घर निपि रहल अछि।” राजा जनक मंत्रमुग्ध, विस्मित, चकित भऽ ई दृश्य देखिते रहि गेला। तहिये निर्णय भेल छल जे जानकीक विवाह वैह परमवीर पुरुष सँ हेतनि जे एहि शिवधनुष केँ भंग कय सकता। आर सब बुझिते छी जे सीता स्वयंवर कोना आयोजित भेल, केना सब राजा-महाराजा-राजकुमार लोकनि केँ आमंत्रण पत्र पड़ल आर केना गुरु विश्वामित्र संग अयोध्यानरेश दशरथक दुइ वीर राजकुमार राम आ लक्ष्मण ओतय अयलाह, कोना धनुष भंग भेल आर फेर केना जानकी संग राघवक विवाह भेल।
कतेक कुतर्की जखन ई बजैत अछि जे ‘दहेज प्रथा’ राजा जनकहि द्वारा चलायल गेल… ओ बहुत रास दहेज अपन जमाय आ समधि केँ देने छलाह। अरे भाइ! पहिने त स्वयंवर सँ वीर पुरुष रामचन्द्र हुनकर वर चुनेलाह, तदोपरान्त राजा जनक अपन स्वेच्छा सँ हुनका आ अपन समधि केँ राजा योग्य जे व्यवहार होइत छैक से सब कयलनि। बेटीक कन्यादान पर दानक संग दक्षिणा धर्मसम्मत आ विधिवत् देलनि। ई फालतू बात ‘दहेज प्रथा’ कतय सँ आयल? तखन त कुतर्कक कोनो जवाबे नहि छैक, लागल रहू!
जानकी जी राजसी ठाठ-बाठ छोड़िकय श्रीराम संग वनवास गमन केर प्रतिज्ञा कयलीह। हुनका सासु-ससूर बहुत बुझेलखिन। मुदा ओ पत्नीक धर्म पतिक अनुगामिनी होयब थिक से कहि ओहेन कठोर व्रत केँ पालन कयलीह। वनवासक अन्तिम वर्ष मे राक्षसी अत्याचारक शिकार बनि गेलीह। रावणक अपहृता बनितो जाहि तरहें पतिव्रता स्त्रीक रूप मे अपन शक्ति-सामर्थ्य-समर्पणक प्रदर्शन करैत छथि से स्त्री-धर्म केँ सदैव सर्वोच्च सम्मान योग्य बना दैत अछि। रावण समान खतरनाक वीर हुनका छुबियो तक नहि पेलक। परञ्च अपन स्वामी सँ एहि तरहें दूर भेला उपरान्त जाहि करुण स्वरूपक लीला-प्रस्तुति जानकी कयलीह, से हम मानव लेल बुझय आ धारण करय योग्य अछि। आवेग आ आवेश मे आबि हमरा लोकनि कनिको टाक दुःख वर्दाश्त नहि कय पबैत छी, लेकिन ओतेक राक्षसी सभक पहरा मे जानकी जाहि सूझबूझ सँ अपना केँ व्रत-धर्मक पालन करैत निर्वाह करैत छथि, ई सब केहनो कठोर हृदय केँ पसिझा दैछ।
रामायण मे जानकी संग हनुमानक भेंट आ प्रभु श्रीरामचन्द्र जी द्वारा रामक प्रेमक प्रतीक चिह्न मुन्द्रिका दय अपन परिचय दैत जाहि तरहें आगाँ रावण आ ओकर फौज केँ समाप्त करैत हुनका एहि फाँस सँ मुक्त करेबाक वादा करैत छथि, एहि सुन्दर घटनाक्रम केँ ‘सुन्दरकाण्ड’ कहिकय चरित्रगान कयल गेल अछि। आइयो भक्तहृदयक लोक जखन सुन्दरकाण्डक पाठ कय लैत छथि त तत्क्षण हुनका जानकी, हनुमान, राम आ समस्त देवलोकक सार्थक शक्तिक कृपा प्राप्त होइत छन्हि।
जानकीक लीला ओना त वैह टा सर्वथा बुझि सकैत छथिन, मुदा हमरा लोकनि श्रीरामक भार्याक रूप मे हुनका द्वारा अग्नि-परीक्षा सँ अपन सतीत्व प्रमाणित करबाक चरित्र, पुनः राज्य सँ निर्वासित जीवन जियय लेल पति केँ बौंसब, एतेक तक कि प्रजामत मे महारानी प्रति दुविधा आ सन्देहक अवस्था केँ अपन कठोर निर्वासित जीवन जिबैत गर्भ मे रहल श्रीरामक अंशरूपी सन्तान केर जन्म दैत ओकरा सभक माध्यम सँ अयोध्याक प्रजा केँ उचित जवाब देबाक कठोर प्रतिज्ञा करब, आ से लव-कुश केर रूप मे परमवीर सन्तान केँ जन्म, शिक्षा, दीक्षा आ ज्ञान केर अम्बार सँ आच्छादित कय प्रमाणित करब…. आह! केकर मज्जाल छैक जे ई सब कार्य साधारण मानव रहैत कय देत। आ से मैथिली कयलीह। हमर बेर-बेर प्रणाम अछि! अन्त मे, पराम्बा ईहो लीला कयलीह जे भले अहाँ कतबो सत्य पर रहब, लेकिन लोकक दुविधा समाप्त नहि होयत। राजा राम संग पुनर्मिलन उपरान्तहु धर्मसंकट प्रस्तुत भेला पर पुनः अपन पतिक मर्यादा केँ शिरोमणि बनेबाक हिसाब सँ जानकी अपन माय ‘धरती’ केर कोरा मे समा गेलीह, तदनोपरान्त श्रीराम सेहो जलसमाधि लय दुविधा मे फँसल प्रजा केँ सदा-सदा लेल पश्चाताप-प्रायश्चित लेल छोड़ि दैत छथि। आब, ओ प्रजा जे सीताराम केँ चिन्हि सकल से भजैत अछि। बाकी.. ओ अपने अपन हाल जनैत अछि।
किछु सज्जन एहनो छथि जे जानकीक पक्ष लैत श्रीरामहि पर प्रश्न ठाढ करैत छथि। कचहरी मे श्रीराम केँ मुजरिम केर कटघरा मे ठाढ कय सीताजीक इच्छा विपरीत हुनका तरफ सँ इजलास चलबैत छथि। अरे भाइ! ई अहाँक प्रकृति थिक। अहाँक जन्महि एहि लेल भेल अछि। तुलसीदास जी रामायण लिखय सँ पहिनहि ब्रह्माक एहि संसार मे नीक-बेजा सब तरहक लोक हेबाक बात कहने छथि। हमर गुरुदेव सेहो कहला जे एहि तरहक विमर्श मे सिर्फ अपन आस्था आ विश्वास प्रति दृढ रहि भजबाक कार्य केँ निरन्तरता दैत शान्ति सँ जीवन व्यतित करी। तेँ, सभक काज सब कय रहल अछि, अहाँ सेहो करू। अस्तु!
ॐ तत्सत्!
दहेज मुक्त मिथिलाक अध्यक्षा स्वयं जानकी जी छथि, हम साधारण मानव हुनकर नीति केँ प्रतिनिधित्व दय रहल छी सेहो अपन तुच्छ-ओछ बौद्धिकता आ कर्मठता सँ। एहि मे त्रुटि संभव अछि। क्षमा करथि हमरा सभक अध्यक्षा – पराम्बा जानकी!
आजुक दिवस ५ गोट आन्दोलनी, रंजू झा, झगड़ू मंडल, सुरेश उपाध्याय, दीपेन्द्र दास आ विमल शरण – ठीक ८ वर्ष पहिने मिथिला राज्य केँ स्थापनाक मांग लेल अनशन पर बैसल आन्दोलनी पर बम सँ हमला कयल गेल छल ताहि मे ई लोकनि शहादत देने छलथि – हिनका लोकनि केँ स्वयं जानकी अपन सायुज्यता प्रदान कयलीह। मिथिला राज्य अपन भौगोलिक रूप मे मान्यता अवश्य पाबि गेल, नामकरण मे लोक सब पेंच लगबैत अछि…. ओकरा सभक लेल एतबे इशारा करबय जे पूर्व मे मैथिलीक विरूद्ध पेंच लगेनिहार रावण, खर-दुषण, कालनेमि, आदिक कि हश्र भेलैक आ वर्तमानहु मे बमकाण्डक आरोपी सभक कि हश्र भेल छैक से सोचय-बुझय आ ताहि अनुसारे अपन धर्मक रक्षा कय सकय त कय लियय। बेस त! जानकी नवमी आ मैथिली शहीद दिवसक संयुक्त शुभकामना! नमन!!
हरिः हरः!!


text:
कलकत्ता : मिथिला भारतीय संस्कृतिक अग्रदूत रहल अछि. एतय एकसं एक विद्वान तपस्वी सभ भेलाह अछि. प्राचीन कालहिसं ई धरती विश्वकें धर्म, संस्कृति आ लोकाचार केर पाठ पढ्बैत रहल अछि. एहि पावन धरतीक एक दिस हिमालय आ दोसर दिस गंगा अछि. एहिसं ज्ञात होइछ जे मिथिला पावन धरती अछि जतय सीता जन्म लेलनि. एतय विद्यापति सन महात्मा भेल छथि, जिनक रचनाक आनंद लेबय हेतु स्वयं महादेव हुनक चाकर बनि आयल छलाह. मिथिला महोत्सवक उदघाटन समारोह मे बजैत राज्यपाल केसरी नाथ त्रिपाठी जनक, याज्ञवल्क्य, गौतम, कपिल, मंडन, अयाची, वाचस्पति जेहेन बहुतो विद्वतजन के नमन करैत नारी-अस्मिता एवं चेतना के प्रतीक के रूप में जानकी, गार्गी, भारती समेत आधुनिक काल के विश्वविख्यात विद्वान डॉ. गंगानाथ झा, डॉ. अमरनाथ झा, उमेश मिश्र, डॉ. सुभद्र झा सन नामक उल्लेख केलनि. सत्रक संचालन अंजय चौधरी केलनि.
रविदिन 7 दिसंबर कें मिथिला विकास परिषद् द्वारा स्थानीय तारासुंदरी पार्कमे मिथिला महोत्सवक उदघाटन समारोह मे परिषदक राष्ट्रीय अध्यक्ष अशोक झा 14 दिवसीय मिथिला महोत्सवक विषय मे विस्तारसं जनतब देलनि. सांस्कृतिक कार्यक्रम मे दर्शक पवन नारायणक गीत पर झूमि उठल. सुरेश पंकज केर गीत लोक कें बेस मनोरंजन केलक. मंच उद्घोषक किसलय कृष्ण दर्शक आ कलाकारक मध्य नीक तालमेल करैत कार्यक्रमक संचालन केलनि. एहि अवसर पर वीरेन्द्र मल्लिक, समाजसेवी कामदेव झा, जीवेन्द्र मिश्र, जुगल किशोर झा, पत्रकार तारकेश्वर मिश्र सहित मैथिलीप्रेमी लोकनि उपस्थित छलाह.
Tags: हालचाल हालचाल : एहिपार


text:
नवका- पुरनका लेख सर्च करु...
कोसी महोत्सव
एहि बेर सहरसा में कोसी महोत्सव के आयोजन 9 आओर 10 फरवरी के भ रहल अछि. एहि महोत्सव सं लोक के एहि ठामक संस्कृति आओर परम्परा जानय के मौका मिलैत अछि. एहि महोत्सव में मिथिलांचल के कोना -कोना के लोक त अबिते छथिन्ह. देश-विदेश के हजारों लोक सेहो आबय छथिन्ह. ई समारोह बड़ धूमधाम सं... बड़का स्तर पर मनायल जाइत अछि. समारोह के सफल बनाबय लेल अखने सं जोर-शोर सं तैयारी शुरू भ गेल अछि. कइटा समिति बनाबल गेल अछि. काजक बंटवारा भ गेल अछि. एहि में मिथिले टा के नहिं देश विदेशक कलाकार सभ सेहो शामिल होई छथिन्ह आओर अपन फन सं लोकक मनोरंजन करय छथिन्ह. गीत-संगीत आओर नृत्य के कार्यक्रम देखय लेल लोकक भारी भीड़ जुटैत अछि. एहि ठाम होय वाला कार्यक्रम लोक के वर्षों याद रहय छनि. महोत्सव में राष्ट्रीय स्तर के कलाकार के बुलावय लेल एहि बेर सरकार सं अतिरिक्त पाई सेहो मांगल गेल अ. महोत्सवक आयोजन नीक सं होय एहि लेल जिला के तमाम बड़का अफसर सभ दिन राति एक कय काज में लागल छथिन्ह. पुलिस प्रशासन अखने सं मुस्तैद भ गेलाह अ.
महोत्सव के दौरान कई तरहक प्रतियोगिता सभ सेहो होयत अछि. ओहि में पुरुषक दौड़... महिला सभक लेल धीमी साइकिल रेस... कबड्डी मैच... खो-खो... कुश्ती शामिल अछि. महोत्सव के दौरान एकटा स्मारिका सेहो निकालल जायत अछि. ई महोत्सव हर साल सहरसा में होई छै. आ एहि महोत्सव के जान अछि एहि ठाम होय वाला नौका दौड़ आओर बैलगाड़ी दौड़... लोक सभ एहि में बड़ उत्साह सं भाग लय छथिन्ह. आब त लोक सभ के उत्सुकता सं कोसी महोत्सव के इंतजार अछि.
महोत्सव के दौरान कई तरहक प्रतियोगिता सभ सेहो होयत अछि. ओहि में पुरुषक दौड़... महिला सभक लेल धीमी साइकिल रेस... कबड्डी मैच... खो-खो... कुश्ती शामिल अछि. महोत्सव के दौरान एकटा स्मारिका सेहो निकालल जायत अछि. ई महोत्सव हर साल सहरसा में होई छै. आ एहि महोत्सव के जान अछि एहि ठाम होय वाला नौका दौड़ आओर बैलगाड़ी दौड़... लोक सभ एहि में बड़ उत्साह सं भाग लय छथिन्ह. आब त लोक सभ के उत्सुकता सं कोसी महोत्सव के इंतजार अछि.
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
परेशानी नहिं भs रहल अछि कम Pareshani nai bha rahal achhi kam
परेशानी नहिं भs रहल अछि कम
कोसी के कहर मे कोनो कमी नहिं आएल अछि. उलटा कहल जाए त बेसिए भs गेल अछि. बाढ़ि के संग पानि के बरयनाय से नहिं रुकि रहल अछि. पानि के बरसैत रहय के कारण बाढ़िक पानि घटि नहिं रहल अछि. बाढ़िक हाल सं लोक गाम घर छोड़ि भागि रहल छथिन्ह. जिनका जे आसरा मिलय छनि ओम्हरे जिस बिदा भs जा रहल छथिन्ह. मुश्किल के कोनो ओरे-छोर नहिं दिखि रहल अछि. घर-दलान डूबि गेला सं खाय पिबय लेल सेहो किछ नहिं बाचल अछि. भूख सं लोक सभ बीमार पड़ि रहल छथिन्ह. अगर खाय लेल किछ रुखा-सुखा मिलिओ जा रहल छै त पिबय लेल साफ पानि नहिं मिलि रहल अछि. बाढ़िक गंदा पानि पिबय लेल विवश छथिन्ह. साफ पानि पिबय लेल मन बेचैन छनि. लोक सभ जे हाल मे छलाह बाढ़ि आबिते ओहि हाल सं बचय लेल दौड़ि गोलाह... लोक जेम्हर जाएत दिखएला... ओम्हरे सभ लोक चलि देलाह... कोई बैलगाड़ी सं त कोई पैदले... किनकरो बेटा छूटि गेलन्हि त किनको कका... मुदा भागबो करताह त कतेक दूर... दूर तक जिम्हर देखु ओम्हर पानिए पानि. आगां कुआं पाछां खाई वाला हाल अछि. कोनो दिस ऊंच ठाम नहिं दिखाएत अछि. एहि मे बाचय अ गाम घर मे बनल दु चारि टा छतक मकान... छप्पड़... एक-एकटा मकान पर सय-सय टा लोक. एकहि ठाम सांप... गोजर... भेड़... बकरी... मवेशी सभ. सभ भेद मिटि गेल अछि. कि बड़का... कि छोटका सभ जतय-ततय शरण लेने छथि.
कोसीक उफनैत तेज धार मे गाम... घर... सड़क... पुल.. पटरी सभ बहि गेल अछि. राहत पहुंचत त केना. बड़का गाम दिस तं राहत पहुंचिओ रहल अछि छोट-छोट गाम घर के त लोक सभ के पता नहिं छनि. सरकार के कहनाय अछि जे एतेक टन अनाज... आ मदद भेजल जा रहल अछि मुदा ओ पहुंचत केना. पटरी तs बाढ़िक पानि मे पुआर जकां बहि गेल अछि. सड़क आ समुन्दर मे फर्क नहि रहि गेल अछि.
राहत कैंप बनल अछि शहर मे... मुदा अखनो बड़ लोक छोट-छोट टोला... मोहल्ला मे फंसल छथि. एक - दु दिन भूखल पियासल रहल जा सकैत अछि मुदा दस-दस पन्द्रह -पन्द्रह दिन सं भूखल लोक आबि भगवाने दिस देखि रहल छथिन्ह. भूख सं अंतरी बैस गेल छनि. एहन मे जे कोनो मदद... राहत लs कs पहुंचय छथिन्ह ओ भगवान सं कम नहिं बुझाय छथिन्ह. एकटा भरोस जगैत अछि. जिनगी भर के जतेक दुआ... आशीर्वाद होइ छनि सभ दs दैत छथिन्ह. कइटा एहनो लोक छथिन्ह जे एहि बाढ़ि मे सभ किछ खो चुकल छथिन्ह. जिनकर पूरा घर- परिवार बर्बाद भs गेल छनि. ओ अपन करेजा पर पाथर राखि दोसरा के बचाबय मे जुटल छथिन्ह. धन्य छथिन्ह एहन लोक सभ. आ एहन लोक एक -दु टा नहिं सभतर दिख जएताह. जे अपना परेशानी मे रहैत दोसर के मदद के लेल जुटल छथिन्ह. अपना संग दोसरो के बचाबय मे लागल छथिनओना किछ ठाम लूटपाट के घटना सेहो भेल अछि. मुदा ओकरा बिसरनाइए नीक रहत. ओहि पर नहिं ध्यान दs लोक के बचाबय के कोशिश कएल जाए त नीक रहत. जेहि हिसाब सं पानि अछि आ लाखों लोक फंसल छथिन्ह ओहिं के देखैत आ सरकारी मदद के रफ्तार के देखैत लगैत अछि जे एहि मे हफ्ता-दस दिस से बेसि लगि सकैत अछि. ताहि लेल जरूरत अछि मिथिला सं बाहर रहल वाला लोक सभ के मदद के लेल जुटय के. अहां सभ जेहि तरहे मदद भs सकय करबाक चेष्टा करिऔ. सोचिऔ कोन तरहे अहां हुनका सभ के मदद पहुंचा सकय छ ... खाय- पिबय के सामान सं लs कs कपड़ा..लत्ता तक... दवाई... साफ पानी... बरसात सं बचय लेल तिरपाल... नीचा बिछाबय लेल बोरा... चटाई... मोमबती... सलाई-माचिस... चूड़ा-मुरही ... गुड़... सत्तू... बिस्किट जे भs सकय भेजबाक इंतजाम करु. एनजीओ सं सम्पर्क करु... सरकारी संस्था सं सम्पर्क करु... भ सकय ट छोट- मोट ग्रुप बना कs स्कूल... कॉलेज के छात्र सभ के लs ओहिठाम मदद पहुंताबय के कष्ट करु. दु- चारि -दस दिन मे जखन पानि कमत त बीमारी फैलय के आशंका अछि. ओहि के लेल डॉक्टर के दल सेहो भेज सकय छी. मुदा एहि सभ के लेल स्थानीय प्रशासन आ राहत मे जुटल सरकारी अधिकारी सभ सं सेहो विचार विमर्श कs लेनाय नीक रहत. ओ नीक सं बता सकताह जे कोन चीज के बेसि जरूरत अछि आ केम्हर कोन सावधानी बरतय के जरूरत अछि. अगर राहत मदद के लेल जाइत छी त अपन ख्याल सेहो राखय के जरूरत अछि. नहिं जा रहल छी त जेहि तरह सं भ सकय ओहि ठामक लेल किछ जुटाबय के कोशिश कs सकय छी. त जुटि जाउ एहि यज्ञ मे. भगवान सं प्रार्थना करु जे जतेक जल्दी भs सकय लोक के एहि कष्ट सं बाहर निकालथिन्ह.
1 टिप्पणी:


text:
गरीबक लेल काज क' रहल अछि महागठबंधन सरकार
एहि मौका पर लालू जी बाजलाह जे नीतीश आर हम भाई छी। महागठबंधनक सरकार के बाद सभ लोग जश्न मना रहल छैथ। नीतीश के नेतृत्व म' महागठबंधनक सरकार गरीबक लेल काज क' रहल अछि। हम आह्वान करब जे सब कियो बीजेपी के साथ छोइर दी। देशक प्रधानमंत्री आब विदेशक प्रधानमंत्री बनी गेल छैथ।
लालू परिवारक लेल इ बरख बहुत खास छैक
लालू प्रसाद यादव के छोटका बेटा तेजस्वी यादव अाब बिहार के उपमुख्यमंत्री छैथ, बरका बेटा तेजप्रताप स्वास्थ्य मंत्री आर बेटी मीसा एखने-एखन राज्यसभा म' पहुंच गेल छथि। एहि सब कारणे इ बरख लालू जीक लेल बहुत खास छैन्ह।


text:
मिथिला महोत्सव २०१२ केर उद्घाटन
रूपेश
कोलकाता| मैथिल केर तीर्थ स्थली कोलकाता मिथिलामय रहल. चिरप्रतीक्षित मिथिला महोत्सव केर उद्घाटन आइ (रविदिन, २९ जुलाइ, २०१२) ऐतिहासिक महाजाति सदनक मुख्य प्रेक्षागृह मे भेल. कार्यक्रमक उद्घाटन मैथिल प्रेमी ओ केंद्रीय राज्यमंत्री सुदीप बंद्योपाध्याय दीप प्रज्ज्वलित क’ कयलनि. कोलकाता मे पहिल बेर ९ दिवसीय मिथिला महोत्सव केर आयोजन कयल गेल अछि. एकर उद्घाटन कें ल’ प्रवासी मैथिल लोकनि मे बहुत बेसी उत्साह छल. प्रेक्षागृह मे विशाल संख्या मे दर्शकक उपस्थिति एकर गवाही द’ रहल छल. समारोह तीन सत्र मे विभक्त छल. पहिल सत्र मे उद्घाटन ओ पाहुन लोकनिक अभिभाषण छल, दोसर सत्र मे सांस्कृतिक ओ पारंपरिक नृत्य-संगीत केर कार्यक्रम छल ओ अंतिम सत्र मे विद्यापति-उगना प्रसंग पर भाव-नृत्य केर आयोजन कयल गेल छल.
उद्घाटन-अभिभाषण:
प्रथम सत्र मे मंचासीन छलाह मैथिली अकादमी, पटना केर चेयरमैन कमला कान्त झा, गीतेश शर्मा (वरिष्ठ साहित्यविद), तारकेश्वर मिश्र (स्थानीय संपादक, प्रभात खबर), सुरेन्द्र सिंह (संपादक, सन्मार्ग), कामदेव झा (मैथिल सेवी), जुगल किशोर झा (मैथिल सेवी ), भोगेन्द्र झा (शिक्षक), स्मिता बक्शी (स्थानीय विधायक) ओ सुदीप बंद्योपाध्याय (केंद्रीय राज्य मंत्री) ओ अन्य लोकनि.
अभिभाषणक क्रम मे सुदीप बंद्योपाध्याय मैथिली ओ मिथिला कें यथासंभव सहयोग केर प्रतिबद्धता जतओलनि. ओ कहलनि मैथिली ओ मिथिला केर लोक कें ओ अपन घरक लोक बुझैत छथि. केंद्र सं ल’ बंगाल धरि प्रभाव मे हुनक दल अछि. ज्ञातव्य अछि जे बंद्योपाध्याय मैथिली कें आठम अनुसूची मे शामिल करयबा मे महत्वपूर्ण भूमिका निमाहने छलाह. स्थानीय विधायक स्मिता बक्शी सेहो सहयोगक प्रतिबद्धता दोहरओलनि. गीतेश शर्मा, तारकेश्वर मिश्र ओ सुरेन्द्र सिंह सेहो मिथिला महिमा ओ जनबल पर जोर देइत वर्तमान ओ भविष्य निर्माणक बात कहलनि. कमला कान्त झा अपन चोटगर मैथिली वक्तव्य मे शायरी केर छउंक लगओलनि आ मैथिली कें रोजी-रोटी केर भाषा बतओलनि. अंत मे महोत्सवक आयोजक मिथिला विकास परिषद् केर अध्यक्ष अशोक झा अपन ओजस्वी वक्तव्य रखलनि. ओ कहलनि जे मैथिली-मिथिला हेतु परिषद् मात्र कोलकाता मे नहि अपितु मिथिला मे जा सेहो अलख जगबैए. कार्यक्रमक बीच मे परिषद् केर काज-राज ओ उपलब्धि विषयक चारि पृष्ठक विवरणिका बाँटल गेल.
ध्यातव्य अछि जे एही मध्य सुदीप बंद्योपाध्याय द्वारा मिथिला विकास परिषद् केर स्मारिका केर विमोचन सेहो कयल गेल.
सांस्कृतिक ओ पारंपरिक नृत्य-संगीत:
दोसर सत्र मे लोकगीत ओ नृत्य अनुपम प्रस्तुति कयल गेल. जाहि मे झरनी, लगनी, झिझिया, डोमकछ, जट-जटिन आदि छल. ई प्रस्तुति प्रवासी मैथिल दर्शक लोकनिक खूब प्रशंसा बटोरलक. प्रशिक्षित बंगाली कलाकार सभ द्वारा मिथिलाक लोक-नृत्य केर दुर्लभ प्रस्तुति भेल.
विद्यापति-उगना प्रसंग पर भाव-नृत्य :
कखन हरब दुःख मोर केर बहुत नीक भाव प्रस्तुति कयल गेल. मिथिला विकास परिषद् ओ मैथिल दर्शक हेतु ई नव नहि किन्तु बारम्बार देखय योग्य कथा ओ प्रसंग थिक विद्यापति-उगना. एहि मे गंगा प्रसंग सेहो जोडल गेल जे एकरा आओर बेसी रोचक बना देलक.
मिथिला महोत्सव केर उद्घाटन समारोह केर सफल आयोजन आ एक उदारहण देखलक मैथिल ओ कलकत्ता. महोत्सवक अगिला कार्यक्रम १२ अगस्त कें महाजाति सदन केर संयुक्त भवन प्रेक्षागृह मे ‘गीतगाइन प्रतियोगिता’ होयत. एहि मे विजय भेल तीन प्रतिभागी कें पुरस्कृत कयल जायत. लोकप्रिय मंच ओ फिल्म कलाकार रामसेवक ठाकुर केर उद्घोषणा एहि कार्यक्रम मे चारि चान लगओलक.
चित्र साभार- भास्कर झा


text:
बरसाईत ( वटसावित्री ) 01 जून।
पावैनक मिथिला में बड़ पैघ माहात्म्य अछि। सुहाग रक्षा सदासुहागनक कामना सँ मैथिल स्त्री ई पावैन बहुत निष्ठा पवित्रता सँ करै छथि। एक दिन पूर्व अर्बा-अर्बाईन भोजन सायंकाल भगवती गीत गवैत हरैद दुबि से गौड़ीक निर्माण कय माटिक नाग-नागिन बना सातटा उरीदक बर पकवै छथि। प्रात भेने बेरसाईत दिन स्नान सोलहो श्रृंगार जे एकटा सुहागनक निशानी छी लाल पियर साड़ी पहिर खोईछ लय फूल अक्षत चानन दुबि बेलपात धूप दीप नैवेद्य में आम लिची केरा अंकुरी। विसहाराक लेल दूध लाबा माटिक दूटा नव सरबा केराऊ दालि अरबा चाऊर गोटा सुपारी जनेऊ द्रव्य आ सूत। माटि या कपड़ाक बनल बर कनियां भूसना सिनूर पूजा स्थल पर बियाह करावक लेल। अहिवात पुरहर जरैत दीप 14 या 7 गोट डाली, बियनि, आ पंखा लय छाता तानि अहिवाती सबहक संग गीत नाद गवैत बरक गाछ तर पहुंचि जतय गाय गोबर सौं पहिने निपने रहै छथि। सिनूर पिठार सँ अरिपन दय बाम भाग गौड़ी बीच में नागनागिन तेसर अरीपन पर सावित्रीक पूजा केल जाई छनि। चारिम अरिपन पर सोमाधोविनक पूजा कयल जाई छनि। सूत सौं सात बेर बरक गाछ में पतिक मंगलकामना करैत लटपटबैत छथि, छाता ओढाउल जाई छैक बियनि सौ हावा कयल जाई छैक आ पाकल आम लय जल चढाय केरा पात पर पूजाक सामग्री नैवेद्य सजा कमल आसन पर बैसि पूजा अर्चना करै छथि आ मिथिला में प्रचलित सोमा धोविनक कथा जे नाग-नागिन पर आधारित छैक आर स्कन्धपुराण वर्णित सावित्री सत्यवानक कथा श्रवण करै छथि आ उपवास रखै छथि।
धन्य हमर मैथिल स्त्री जे हरदम अपन जीवन सुहागक रक्षाक लेल ढाल बना लै छथि। एको टा खरोंच पति आ परिवार पर सहन नहिं क सकै छथि, जौं परिवार पर कोनों आंच आयल त दुर्गा आ चण्डी बनितो देरी नै लगै छनि।
धन्य हम मैथिलक जीवन जे अहि पवित्र मिथिला भूमि पर हमर सबहक जन्म भेल तें एहन पतिपरायण स्त्री जीवनसंगिनी भेलि।
सनातन धर्मक प्रमुख स्तम्भ अपन मिथिला
जय मिंथिला, जय मैथिल, जय मैथिली।
__उगन झा


text:
१४ जनवरी २०२० । मैथिली जिन्दाबाद!!
पहिल अन्तर्राष्ट्रीय भुइयाँ दिवस नेपालक सर्लाही जिलाक ईश्वरपुर नगरपालिका – बउहर्वा मे होयत
प्रथम अन्तर्राष्ट्रीय भुइयाँ दिवस नेपाल मे मनायल जायत
मुसहर समुदाय केर उत्थानक संग-संग सामाजिक-सांस्कृतिक आ राजनीतिक परिवर्तन लेल विभिन्न आयोजन केँ निरन्तरता दयवला संस्था ‘भोर’ केर अध्यक्ष राजकुमार महतो विज्ञप्ति मार्फत जानकारी करौलनि अछि जे पहिल अन्तर्राष्ट्रीय भुइयाँ दिवस नेपाल मे मनेबाक कार्य होयत।
विज्ञप्ति मे देल गेल जानकारी मुताबिक नेपाल मे मात्र नहि, दक्षिण एशिया मे पहिले बेर एहि तरहक आयोजन नेपाल मे होयबाक दावी कयल गेल अछि। सामाजिक तथा सांस्कृतिक संस्था भोर, शक्तिहीनक सशक्तीकरणः मुसहर समुदायक समग्र उत्थान अभियान, नेपाल राष्ट्रीय मुसहर संघ आर अन्तर्राष्ट्रीय मुसहर भुइयाँ विकास समितीक संयुक्त आयोजना मे उक्त आयोजन नेपाल, प्रदेश २, सर्लाही जिलाक ईश्वरपुर नगरपालिका मे शुभारम्भ होमय जा रहल अछि।
भुइयाँ अर्थात जमीन, माटि आ पृथ्वी केर बोध करबैत अछि। भुइयाँक पुजा प्रकृतिक पुजाक रूप मे सेहो लेल जा सकैत अछि। इतिहासक दृष्टिकोण सँ देखब तऽ छठम शदाब्दी मे वर्तमान नेपालक सप्तरी जिल्ला मे जन्म लेनिहार दीना–भद्री केर पूजाक रूप मे सेहो एहि दिवस केँ लेल जाइत अछि। श्रम सँ खेती-गृहस्थी करयवला वर्गक मुसहर समुदाय पर ताहि युग मे भेल शोषण आ दमन विरुद्ध जोरदार संघर्षक नायक वीर योद्धाक रूप मे जानल दुइ भाइ दीना आ भद्री केर प्रेरणा पर भूमिक पूजाक समग्र रूप ‘भुइयाँ दिवस’ कहाइछ।
नेपालक ३२ टा जिला, भारत, बंगलादेश, श्रीलंका, पाकिस्तान तथा अफगानिस्तान मे बसोबास करयवला करोड़ों मुसहर समुदाय द्वारा पुस्त-दर-पुस्त सँ माघ १ गतेक दिन ई पाबनि मनायल जाइत अछि। सन् २०१८ मे नेपालक जनकपुरधाम मे भोरक नेतृत्वदायी पहल मे आयोजन करैत प्रथम दक्षिण एसिया स्तरीय मुसहर अगुवा सभक सेमिनार तथा सन् २०१९ मे भारत मे आयोजन भेल मुसहर शिक्षित अगुवा सभक राष्ट्रीय सम्मेलन सँ माघ १ गते केँ “अन्तर्राष्ट्रीय भुइयाँ दिवस”केर रूप मे मनेबाक प्रस्ताव पारित भेल छल। एहि पाबनि मे मुख्य पूजारी द्वारा कतेको रास चमत्कार सँ भरल लीला प्रत्यक्ष प्रस्तुत होइत अछि जाहि मे खउलैत दूध मे नहेनाय सेहो एकटा अद्भुत चमत्कारक रूप मे सुविख्यात अछि।
एहि बेर ३ दिवसीय “प्रथम अन्तराष्ट्रिय भुइयाँ दिवस“ समारोहक प्रमुख कार्यक्रम एहि तरहें होयतः
१) परापुर्वकाल सँ मुसहर समुदायक पुस्त-दर-पुस्त द्वारा कयल जायवला पारम्परिक रीति-रेबाज अनुसार विभिन्न प्रकारक भोग सहित, खीर, खिचड़ी आर बाँसक धुजा फहरेनाय।
२) भुइयाँ महाराज केँ अपटौनी (गरम दूध सँ नहेबाक) पूजाः ई कार्यक्रम माघ ३ गते होयत ।
३) नेपाल आर भारतक सामाजिक अभियन्ता, पूर्व मन्त्री, मन्त्री आर विज्ञ लोकनिक सहभागिता मे भविष्यक कार्ययोजना लेल विमर्शपूर्ण सम्मेलन।
४) मुसहर कलाकार सब द्वारा साँस्कृतिक कार्यक्रम प्रस्तुति।
५) मुसहर समुदायक उत्थानक लेल उल्लेख्य योगदान कयनिहार व्यक्ति व संस्था सब केँ सम्मान।
संयोजक पंचूलाल माझी मुसहरक संयोजन मे ई प्रथम आयोजन होयत। एहि समारोह मे माघ ३ गते मूल कार्यक्रम मे २००० सँ बेसी लोकक सहभागिता रहत।


text:
–आभा झा
मिथिलाक_ विश्वप्रसिद्ध _कला
मिथिलाक विश्वप्रसिद्ध कला मधुबनी चित्रकला बिहार राज्यक मिथिला क्षेत्रमें प्रचलित अछि। पूरा विश्वमें मधुबनी चित्रकलाक प्रशंसक छथि। नई दिल्लीमें कला और शिल्प संग्रहालयमें सेक्रेड आर्ट संग्रहालय, जापानमें मिथिला संग्रहालय, नार्वेकेँ संग्रहालयमें और एहेन कतेक महत्वपूर्ण संग्रहालयमें मधुबनी चित्रकलाक बहुत रास संग्रह राखल छैक। आधा सदी पहिने तक, ई अद्भुत लोक चित्र कला परंपरा दुनियाक लेल अज्ञात छल।आपदा ने केवल सामाजिक, राजनीतिक और सांस्कृतिक परिदृश्य बदलैत अछि, बल्कि मानवक सोच सेहो बदलि दैत अछि। 1934 में मिथिलामें ठीक यैह भेल छल। उत्तर बिहारक अधिकांश गामकेँ तबाह करय वाला भयंकर भूकंपक बाद, ब्रिटिश औपनिवेशिक अधिकारी डब्ल्यू जी आर्चरक नेतृत्वमें एक दल गामक सर्वेक्षण केलनि। ओतऽ ढहि गेल देवाल पर आर्चरकेँ किछु चित्र देखेलनि। ओ ओहि चित्रकेँ तस्वीर खींचि क’ कला और संस्कृतिक प्रख्यात पत्रिका, मार्ग, में एक विस्तृत लेख प्रकाशित केलनि।हालाँकि आर्चरक लेख कलाक एहि नब शैलीक प्रति कतेक कला प्रेमीकेँ आकर्षित कयलक।मुदा सरकार केँ , मधुबनी चित्रकलाकेँ भारतक लोकप्रिय कला परंपराक रूपमें सामने आनैमें और तीस वर्ष लागि गेल। भूकम्पक ठीक तीस वर्ष बाद, 1964 में जखन मिथिला क्षेत्र भयंकर सूखाकेँ चपेटमें आबि गेल छल, तखन अखिल भारतीय हस्तशिल्प बोर्डक तत्कालीन निदेशक डाॅ पुपुल जयकर मिथिलामें महिला सभकेँ कैनवास, कपड़ा, कागज और बोर्ड जेहेन विभिन्न हल्लुक आधुनिक माध्यमक संग प्रयोग करयमें प्रशिक्षित करयकेँ लेल मुंबई में रहय वाला कलाकार, भास्कर कुलकर्णीकेँ पठेने छलखिन।
मिथिलाक राजा जनक अपन बेटी सीताक विवाहक तैयारी करैत समय अपन राज्यक महिला सभ सँ अपन घरकेँ सुंदर चित्र सँ रंगय लेल कहलखिन। राजा एतेक उदार छलखिन कि ओ चित्रकारीक लेल कोनो विषय चुनयकेँ अनुमति द’ देलखिन। मैथिलीमें कोहबर घरक अर्थ अछि विवाह कक्ष और प्रजनन चित्र सँ एहि विवाह कक्षक सजावट केनाइ, मधुबनी चित्रकलाक एक प्रमुख पहलू अछि। मधुबनी चित्रकला बेसीतर प्राचीन महाकाव्य सँ प्रकृति और दृश्य और देवताक संग पुरूष और हुनकर सहयोगकेँ दर्शाबैत अछि। मधुबनी कलामें पांच विशिष्ट शैली, अर्थात भर्णी, कच्छनी, तांत्रिक, गोदा और कोहबर छैक। 1960 के दशकमें भर्णी, कच्छनी और तांत्रिक शैली मुख्य रूप सँ ब्राह्मण और कायस्थ महिला द्वारा कएल जाइत छल। भारत और नेपालमें ऊँच जातिक महिला छलीह हुनकर विषय मुख्य रूप सँ धार्मिक छलनि और ओ अप्पन चित्रमें देवी- देवताक, वनस्पति और जीवकेँ चित्रित केलनि। निचला जातिक लोकक चित्रकारीमें हुनकर दैनिक जीवन और प्रतीक, राजा सहलेसक कथा हुनकर चित्रमें शामिल छलनि।आइकाल्हि मधुबनी कला वैश्वीकृत कला रूप बनि गेल अछि, ताहि दुवारे जाति व्यवस्थाक आधार पर एहि क्षेत्रक कलाकारक काजमें कोनो अंतर नहिं छैक। आब सब लोक पांचो शैलीमें काज क’ रहल छथि।आब मिथिलाक लोक कलाकार कोनो परिचयक मोहताज नहिं छथि। आर्थिक सफलताक संग मिथिलाक लोक कलाकार आब यात्रा करय लगलाह और विदेशमें सेहो अपन चित्रकारीक लाइव शो करय लगलाह। रेडियो, टीवी संग मोबाइल फोन पर प्रचार हुनकर एहि कलाकेँ विश्वमें फैला रहल अछि। एहि वजह सँ मधुबनी कलाकेँ विश्वव्यापी ध्यान भेटल अछि। कतेको कलाकारकेँ एहि लेल पुरस्कार सँ सम्मानित कयल गेल जेना- सीता देवीकेँ 1975 में राष्ट्रीय पुरस्कार भेटलनि। 1981 में सीता देवीकेँ पद्मश्री भेटल छलनि। 1984 में बिहार रत्न और 2006 में शिल्प गुरू द्वारा सम्मानित कयल गेलनि। जगदंबा देवीकेँ मधुबनी चित्रकलामें अविश्वसनीय योगदानक लेल पद्मश्री पुरस्कार सँ सम्मानित कयल गेलनि। 1984 में गंगा देवीकेँ पद्मश्री भेटल छलनि। एकर अलावा बौआ देवी, यमुना देवी, शांति देवी, चानो देवी, चंद्रकला देवी, शशिकला देवी, गोदावरी दत्ता, अंबिका देवी, भारती दयाल, मनीषा झाकेँ सेहो राष्ट्रीय पुरस्कार भेटल छलनि। मधुबनीकेँ विभा कुमारी लालकेँ वर्ष 2022 लेल मिथिला पेंटिंग लेल राष्ट्रपति पुरस्कार सँ सम्मानित कयल जायत। मधुबनी चित्रकला प्राचीन कला रूपक असाधारण जीवन शक्तिक झलक प्रदान करैत अछि। हमसब मिथिलावासी एहि लेल गौरवान्वित छी।जय मिथिला जय मैथिली।


text:
पुरान समाचार – सन्दर्भ लेल मात्र
नागरिकता विधेयक बहुमत सँ पास
प्रतिनिधिसभाक राज्य व्यवस्था तथा सुशासन समिति द्वारा नेपाली पुरुष सँ विवाह कयनिहाइर विदेशी महिला केँ ७ वर्ष स्थायी बसोबास कयलाक बादे टा अंगीकृत नागरिकता देबाक व्यवस्था सहितक नागरिकता विधेयक बहुमत सँ पास कयल गेल अछि । समितिक ई निर्णय मे विपक्षी नेपाली कांग्रेस तथा जनता समाजवादी पार्टी (राजपा र समाजवादी) द्वारा फरक मत राखल गेल अछि ।
वैवाहिक अंगीकृत नागरिकताक विषय पर सहमति नहि जुटि पेबाक कारण नागरिकता सम्बन्धी विधेयक पैछला दुइ वर्ष सँ राज्य व्यवस्था समिति मे अटकल छल । पिछला बेर २७/२८ भादव २०७६ केर दिन एहि पर सहमति जुटेबाक प्रयास भेल छल । मुदा दल सब समय मंगलाक बाद रुकल रहल समिति द्वारा यैह बीतल २ गते आषाढ मे नेपाली पुरुष सँ विवाह कयनिहाइर विदेशी महिला केँ ७ वर्ष बाद नागरिकता देबाक प्रस्ताव आनल गेल अछि । प्रमुख विपक्षी कांग्रेस द्वारा एखुनके व्यवस्था अनुसार हुअय पड़ल कहल गेलाक बाद सहमति लेल सरकार ५ दिनक समय मंगने रहय । प्रधानमन्त्री केपी शर्मा ओली द्वारा वृहस्पति दिन कांग्रेस नेता सभक संग परामर्श सेहो कयल गेल । लेकिन शनि दिन सत्तारुढ नेकपा द्वारा ७ वर्ष बाद मात्र अंगीकृत नागरिकता देबाक निर्णय कयल गेल । रवि दिन राज्य व्यवस्था समिति द्वारा बहुमतक आधार पर यैह निर्णय कयल गेल अछि ।
एहि अनुसार नागरिकता ऐन संशोधन भेलापर विदेशी महिला द्वारा नेपाली पुरुष सँ वैवाहिक सम्बन्ध कायम भेलापर नेपाल मे निरन्तर सात वर्ष स्थायी बसोबास कयलाक बादे टा अंगीकृत नागरिकता प्राप्त कयल जा सकत । नागरिकताक लेल आवेदन देबाक समय स्थायी बसोबास कयल वडा कार्यालय द्वारा कयल गेल सिफारिसक संग विदेशी नागरिकता वा ओहि तरहक राष्ट्रीयता जनाबय वला प्रमाणपत्र नहि लेल जेबाक केस मे तेकर प्रमाण वा लेल जेबाक केस मे परित्यागक लेल कारबाही चलेबाक प्रमाण सेहो पेश करय पड़त ।
अंगीकृत नागरिकता नहि भेटबाक समय धरि आर्थिक, सामाजिक तथा सांस्कृतिक अधिकार उपभोग करय पेबाक हिसाबक ‘स्थायी आवासीय अनुमति पत्र’ देल जायत । एहि अनुमतिपत्रक आधार मे चल-अचल सम्पत्ति आर्जन करब, भोग करब, कीनब-बेचब करब, व्यावसायिक लाभ प्राप्त करब आर अन्य कारोबार कयल जा सकत ।
तहिना, विभिन्न किसिम केर पेशा आर व्यवसाय सञ्चालन करब, उद्योग, व्यापार तथा व्यवसाय सञ्चालन कयल जा सकैत अछि । तहिना, जन्म, मृत्यु, विवाह, सम्बन्धविच्छेद, बसाइँसराइ जेहेन व्यक्तिगत घटना दर्ता आर राष्ट्रीय परिचय पत्र सेहो लेल जा सकैत अछि ।
अंगीकृत नागरिकता लेलाक बाद एहेन स्थायी आवासीय अनुमतिपत्र स्वतः खारिज भऽ जायत ।
कांग्रेस आर जसपाक फरक मत
७ वर्ष बाद मात्र अंगीकृत नागरिकता देबाक समितिक निर्णय मे प्रमुख विपक्षी नेपाली कांग्रेस आर जनता समाजवादी पार्टी (राजपा आर समाजवादी) द्वारा फरक मत राखल गेल अछि ।
ई निर्णय संविधानक मर्म विपरीत होयबाक बात दुनू दलक सांसद लोकनि बतेलनि अछि। कांग्रेस सांसद दिलेन्द्रप्रसाद बडू, देवेन्द्रप्रसाद कँडेल, डिला संग्रौला पन्त, अमरेशकुमार सिंह, मीना पाण्डे आर विनोद चौधरी द्वारा समिति मे राखल लिखित फरक मत मे कहल गेल छैक, ‘संघीय कानुन बनेबाक लेल संविधान सँ नहि बाझय केर हिसाबे बनेबाक चाही, लेकिन हाल प्रस्तावित नेपाल नागरिकता विधेयकक संशोधित व्यवस्था द्वारा संविधानहि केँ संशोधन करबाक जरूरत होयबाक चलते ई त्रुटिपूर्ण भऽ गेल अछि ।’
वर्तमानहि जेकाँ विवाह कयलापर अंगीकृत नागरिकता प्राप्त करय पड़ल से दुनू दलक मत अछि । राजपा संसद राजेन्द्र महतो कहैत छथि, ‘अंगीकृत नागरिकक सन्दर्भ मे जे बन्देज लगेबाक रहय, संविधान मे लगायल जा चुकल अछि । एखन फेर ७ वर्षक प्रस्ताव कियैक ?’
जनताक भावना मे ठेस पहुँचाबयवला कानुन बनाकय कि सन्देश देबय चाहि रहल अछि से अपना केँ बुझय मे नहि एबाक बात सेहो ओ कहलनि । नागरिकता राष्ट्रियता सँ सेहो जुड़ैछ कहैत ओ कहलाह, ‘वैवाहिक सम्बन्ध द्वारा हमरा सभक राष्ट्रीयता मे कहिया बाधा पड़ल ? नहि त फेर ई कोन कारण सँ जनता आर ओकरा सभक सम्बन्ध केँ दण्डित करय केर प्रयास कयल जा रहल अछि ?’
राजपाक महतो संगहि राजकिशोर यादव आर समाजवादीक राजेन्द्र श्रेष्ठ तथा रामसहाय यादव सेहो संयुक्त रुप मे समितिक निर्णय मे फरक मत दर्ता करौलनि अछि ।
तहिना, सांसद वृजेशकुमार गुप्ता द्वारा सेहो समितिक निर्णय मे अपन फरक मत राखल गेल अछि ।
९ गते संसद मे पेश करबाक तैयारी
राज्य व्यवस्था समितिक प्रतिवेदन सहित नागरिकता विधेयक परसू संसद मे पेश करबाक तैयारी अछि ।
समितिक रवि दिनक बैठक मे गृहमन्त्री रामबहादुर थापा बादल कहलाह कि नागरिकता विधेयक संसदक कोर्ट मे अछि । सरकारक धारणा विधेयक होयबाक बात कहैत ओ कहलाह, ‘एहि मे संशोधन करनाय, नहि करनाय संसद आर माननीय लोकनिक कान्ह पर आयल अछि । जे जिम्मेवारी दुइ वर्ष धरि पूरा नहि कयल जा सकल छल ।’


text: पटना। बिहार मे सत्तारूढ़ जनता दल (यू) क नेता राज्य क उप मुख्यमंत्री सुशील कुमार मोदी स इस्तीफा मांगि रहल छथि। जनवरी 2008 मे भेल आठ करोड़ टका क पशु की दवाई खरीद मे अनियमितता क आरोप क विशेष सर्तकता अदालत द्वारा जांच क आदेश देला पर विपक्षी दलक संग-संग जदयू नेता सेहो मोदी स इस्तीफा मांगि रहल छथि है। ओहि दौरान मोदी क लग मे पशु संसाधन मंत्रालय क अतिरिक्त प्रभार छल। वरिष्ठ अधिवक्ता सुधीर ओझा क शिकायत पर अदालत जांच क आदेश देलक अछि। जदयू नेता कंचन बाला कहलाि अछि जे मोदी कए नैतिक आधार पर पद स इस्तीफा द देबाक चाही। बाला कहलथि जे नीतीश कुमार क सुसाशन क लेल मोदी बोझ बनि गेल छथि। दोसर दिस राजदक प्रदेश अध्यक्ष अध्यक्ष अब्दुल बारी सिद्दिकी कहला, ‘आब इ नीतीश पर निर्भर करैत अछि जे ओ मोदी क संग बनल रहैत छथि अथवा नहि।Ó


text:
आत्मचिन्तन
– प्रवीण नारायण चौधरी
काल्हि मारल गेल आतंकवादी आ परलोक गमन केनिहार पूर्व राष्ट्रपति, एहि धरा सँ दुनू अन्य धरा पर गेलाह। गेनिहार चलि गेल, पाछाँ सँ भावना मे बचल मानव समुदाय बहि रहल अछि। एकठाम आतंकवादीक मृत्यु पर लोक मे प्रसन्नता अबैत छैक, ओतहि संत-ऋषि समान महात्मा राष्ट्रपति कलाम केर मृत्यु पर चौतरफा शोक पसैर जाइत अछि। एहेन घड़ी हमर व्याकुल मन एहि वीभत्स आतंकवादीक मरल चेहरा देखि – आइ भोरे कलाम पर लिखल श्रद्धाञ्जलि समाचार संपादकीय सँ किछु तूलनात्मक छंद निकैल पड़ैत अछि।
देखिते लगैत अछि आतंकवादी
नाम मुसलमानक हँसबैत अछि
काल्हिये मरल ईहो अहमद
कूकर्मी कहि लोक थूकैत अछि!
ओत्तहि देख जे अब्दुल कलाम
क्षण-क्षण केलनि निज देश नाम
हिन्दू हो या क्राइस्ट या मुसलमान
सब ठोकि रहल केवल सलाम!!
‘करनी देखबौ मरनी गुणे’
मैथिलीक ई लोक-कथनी अछि
ऊपर दुइ मुस्लिम केर मौत भेल
एत्तहि से सच होइत देखैत अछि!!
एहि मे छुपल अछि ज्ञान बात
मिलिकय रहू सब साथ-साथ
देशक विकास प्रगति यथार्थ
यैह लेन-देन यैह सच सौगात!!
आइ शान्तिक धर्म इस्लाम पर सवाल एहि आतंककारीक भूमिका सँ ठाढ भऽ रहल अछि। एक तरफ सियासत एहेन अजीब वातावरण बना रहल अछि जे देश मे आतंकी गतिविधि पसारनिहार व्यक्ति जेकरा कतेको वर्षक बाद न्यायालय फाँसीक सजा सुनबैत अछि ताहि पर सेहो अपन रंग आ छटा देखबय सँ नहि चूकैत अछि। एहना सन स्थिति मे आम जनमानसक स्थिति केहेन होयत… ई सोचि हम बस अपन भावना राखि रहल छी।


text:
लीची स शराब बनेबाक भेटल छूट, पहचान क संग बिहार क भेटत राजस्व
पटना। आब मदहोश हेबा लेल अंगूर क जगह पर बिहार क लीची सेहो शराब उपलब्ध भ सकत। बिहार सरकार भारतीय कृषि अनुसंधान परिषद क प्रस्ताव कए स्वीकार करि लेलक अछि। इ प्रस्ताव मंजूर भेला क बाद भारत मे आब लीची स शराब बनेबाक रास्ता साफ भ गेल। मुख्यमंत्री कार्यालय क एकटा अधिकारी कहलथि जे मुजफ्फरपुर जिला क शाही लीची स शराब बनेबाक सैधांतिक अनुमति द देल गेल अछि। हुनकर अनुसार मुख्यमंत्री नीतीश कुमार आइसीएआर क निदेशक मंगला राम कए प्रस्ताव कए मंजूर करि लेलथि आ शीघ्र ही एक औपचारिक घोषणा कएल जाएत।
एहि संदर्भ मे मुख्यमंत्री हाल मे आयोजित एक टा बैठक मे कहला जे बिहनर मे प्रचुर मात्रा मे लीची उत्पादन भ रहल अछि। मुख्यमंत्री कहला जे रखरखाव क अभाव आ बाजार तक पहुंचवा मे देरी क कारण काफी मात्रा मे लीची बेकार भ जाइत अछि। एहन मे अगर लीची स शराब बनाउल जाएत त एकर उपयोगिता क संग-संग सरकार कए राजस्व मे वृद्घि सेहो भ सकत आ बिहार कए एक टा नव पहचान भेटत।
प्रस्ताव क अनुसार लीची स शराब बनेबाक संयंत्र मुजफ्फरपुर मे लगाउल जाएत। राष्टï्रीय लीची अनुसंधान केंद्र क अधिकारी सेहो मानि रहल छथि जे लीची स शराब बनेबाक मंजूरी भेटला क बाद लीची उत्पादन मे लागल किसान क हाथ मजबूत होएत। आइ वो औने-पौने दाम पर लीची बेचबा लेल मजबूर छथि संग ही प्रसंस्करण आ पैकेजिंग क सुविधा नहि हेबाक कारण काफी मात्रा मे लीची बरबाद भ जाइत अछि, मुदा आब एहन नहि भ सकत।
ज्ञात हुए जे भारत मे उत्पादित कुल लीची उत्पादन क 70 फीसदी लीच मात्र मुजफ्फरपुर आ पड़ोसी जिला मे पैदा भ रहल अछि। पिछला एक दशक मे लीची उत्पादन क प्रति किसान क बढ़ल रूझान स एकर उत्पादन मे खासा बढ़ोत्तरी देखल गेल अछि। एहि अनुरूप सुविधा आ बाजार क विकास नहि भ सकल अछि। ओना मुजफ्फरपुर क लीची नीदरलैंड, संयुक्त अरब अमीरात, सऊदी अरब, लेबनान, कनाडा, रूस बा यमन तक निर्यात भ रहल अछि।


text:
गीताक तेसर बेरुक स्वाध्याय
(निरंतरता मे – भगवान् श्रीकृष्ण द्वारा सांख्य योग यानि जीव-जीवात्मा केर परिचय आदिक ज्ञानोपदेश करैत जीवलोक मे स्वधर्म प्रति जिम्मेवारी बोध करैत बंधनहीन कर्म करबाक निर्देशनक संग आब ‘योग’ केर ज्ञान देबाक बात कहलैन। कर्म योग केर ज्ञान भेला सँ कर्मबन्धन सँ मुक्ति भेटैत छैक, संगहि कोनो अधूरा प्रयास सेहो व्यर्थ नहि जाएछ आ नहिये तेकरा सँ कोनो बिपरीत परिणाम भेटैछ, बरु कनेकबो योगरूपी धर्म केर अनुकरण सँ भयंकर भय पर्यन्त सँ मुक्ति भेटैत छैक। आब श्लोक ४१ – दोसर अध्याय सँ….)
भगवान् केँ हर रूप मे बेर-बेर प्रणाम – प्रणाम यानि अपना केँ सदिखन शरण मे सौंपनाय!! आत्माक सुरक्षा सदैव परमात्माक पास होयत, हम वैह परमात्माक शरण मे अपना केँ अर्पण करी।
योगक ज्ञानोपदेश सँ पहिले पहिल दुइ बात यानि कर्मबन्धन सँ मुक्ति आर अधूरा प्रयास ब्यर्थ नहि होयब तथा ओकरा सँ कोनो बिपरीत परिणाम नहि भेटबाक बात उपरान्त भगवान् फेर तेसर बात कहैत छथि,
व्यवसायात्मिका बुद्धिरेकेह कुरुनन्दन।
बहुशाखा ह्यन्ताश्च बुद्धयोऽव्यवसायिनाम्॥४१॥
कुरुनन्दन! इह व्यवसायात्मिका बुद्धिः एका (एव) अव्यवसायिनाम् बुद्धयः हि बहुशाखाः च अनन्ताः।
“हे कुरुनन्दन! एहि मे सुनिश्चित निश्चय (व्यवसायात्मिका बुद्धि – एक टा निश्चित विन्दु पर कार्य पूरा करबाक निश्चितता) रहैछ। जखन कि अनिर्णीत केर उद्देश्य असंख्य आर बहुशाखीय (बहुते दिशा मे) होइत छैक।”
टिप्पणीकार स्वामी स्वरूपानन्द अपन टीका मे लिखैत छथि जे कर्मयोग मे एकमात्र लक्ष्य ‘आत्मज्ञान’ केर प्राप्ति रहैत छैक। जखन कि अन्य जे एकटा सुनिश्चित मार्ग नहि अपनबैत अछि, ओकर उद्देश्य विभिन्न तुच्छ आदर्श सँ प्रभावित विभिन्न प्रकारक होइत छैक, कियैक तऽ ओकर अपनहि निर्णय कालान्तर मे ओकरा अपने असंतोष दैत छैक। यैह कारण ओ बहुशाखीय यानि एकटा योजना सँ दोसर योजनाक तरफ डेग बढबैत रहैत अछि। अंग्रेजी मे एहेन अनिर्णीत केँ ‘रोलिंग स्टोन’ कहि सकैत छी, तऽ हम एहेन लोक केँ ‘छीटखोपड़ी’ नाम धरैत छी। ओ अपनहि घोषणा सँ अपने मुकरैत अछि, फँगैत अछि आ दिमाग छीट-छीट-छिटकैत रहबाक कारण मैथिली मे छीटखोपड़ी कहैत छी।
भगवान् आगाँ कहैत छथि, “वेदवाद मे मग्न भेल आर दोसर किछु अछिये नहि से कहि बहस करनिहार (अर्थात् स्वर्ग मात्र केँ परम स्थान माननिहार), अविवेकी लोक, फूल जेहेन सोहायवला आर रमणीय वाणी बाजयवाला, कामनायुक्त, स्वर्ग केँ खाली सर्वश्रेष्ठ मानयवला लोक, भोग आर ऐश्वर्य केर प्राप्तिक लेल, जन्म-कर्म तथा फल देबयवाला, अनेक प्रकारक क्रिया आदिक वर्णन करयवाला वाणी बजैत अछि, (एहि तरहें) भोग तथा ऐश्वर्य मे आसक्त चित्तवाला आर ओहने कामनाबुद्धि द्वारा मोहित भेल लोकक अंतःकरण मे आत्मतत्त्वक निश्चयवाली बुद्धि उत्पन्न नहि होइछ।”
एतय श्लोक ४२ सँ ४४ धरिक बात केँ एना बुझला सँ आरो स्पष्ट होयतः
भगवान् पहिने कहला जे कर्मयोग मे मात्र आत्मज्ञानक प्राप्ति लेल कर्म करब सुनिश्चित रहैछ, आन बहुशाखी होइछ। तेकरे निरंतरता मे रखैत ओ फेर कहैत छथि जेः
“हे पार्थ! व्यवसायात्मिका बुद्धि एहेन लोक केर मोन मे आबिये नहि सकैछ (१) जे भोग (सुख) आर ऐश्वर्य (राज्य, शक्ति, आदि) लेल आतुर (अतिशय लोभमे) रहैछ, (२) जेकर बुद्धि-विवेक कोनो अज्ञानीक फूल समान सोहनगर बोल मे मोहित भेल हो, (३) जे अनेक इच्छा सँ भरल मात्र स्वर्ग टा केँ अन्तिम लक्ष्य मानैत हो, (४) जे वेद द्वारा वर्णित फलप्राप्ति निमित्त कर्मकांड-अनुष्ठान आदि मे बेसी लागैत हो, आर ई कहय जे एहि सँ अतिरिक्त आर दोसर किछु होइते नहि छैक; एहेन लोकक सोहनगर बोल-वचनक संग वैह सदैव ओहि विशेष कार्य सब मे लागैछ जाहि सँ भोग आर ऐश्वर्यक प्राप्ति भऽ सकय आर जेकर परिणामस्वरूप ओकर अपूर्ण इच्छाक पूरा करबाक लेल ओकरा फेर सँ जन्म लेबय पड़ैछ।”
एकटा छोट पाँति मे एकरा हम एना बुझैत छी, “अनन्त इच्छा रहला सँ व्यवसायात्मिका बुद्धि यानि आत्मज्ञानक प्राप्ति संभव नहि अछि।” भगवान् निर्णीत स्वर मे आ खूब फैरछाकय १, २, ३ आ ४ विन्दु सँ ओहेन लोकक पहिचानक संग ढेर रास इच्छा रखनिहार केँ सेहो एहि योग्य नहि मानलनि अछि।
“वेद त्रिगुण विषय केर वर्णन करैत अछि। एहि सँ मुक्त होउ हे अर्जुन। निर्द्वन्द्व – एक-दोसरक बिपरीत भाव राखयवाला अवस्था सँ मुक्त होउ। नित्यसत्त्वस्थ – सदिखन सुनियंत्रित बनू। निर्योगक्षेम – प्राप्ति करब आ जोगाकय राखब यानि योगक्षेम सँ मुक्त होउ। आत्मवान् – अपना आप मे अपन मूल तत्त्वक संग रहू।”
एतय कर्मयोग लेल निहित आदेश अछि। निर्द्वंद्व, नित्यसत्त्वस्थ, निर्योगक्षेम आर आत्मवान् – चारू अवस्था केँ हम सब धारण करी। भगवानक एक-एक बात एहि किछेक श्लोक द्वारा हमरा सब लेल अत्यन्त मननीय अछि।
“एक ब्राह्मण जे आत्मवान् होइछ – जेकरा मे अपन सत्य अस्तित्व केर जानय योग्य ज्ञान छैक – तेकरा लेल समस्त वेदक ओतबे महत्व छैक जतेक बाढिक समय सौंसे जले-जल भेला पर कोनो एक पोखरि केर होइत छैक।”
जखन अर्जुन सँ आत्मवान् बनबाक लेल भगवान् पूर्वहि मे कहि देलनि, ताहू सँ पूर्व वेद द्वारा वर्णित फलदायी कर्मकाण्ड मे पड़निहार लेल बेर-बेर जन्म लेबाक बात सेहो कहलैन, तखन एतय आत्मवान् ब्राह्मणक उदाहरण दैत वेद केर महत्व कतेक अछि से भगवान् स्पष्ट केलनि अछि। अर्थात् मनुष्य केँ कर्म करबाक लेल निज पहिचान कोन रूप मे करबाक चाही, अभीष्ट कि मानबाक चाही से प्रस्तुत परिस्थिति अर्जुन संग आ हुनका द्वारा कैल गेल व्यवहार अनुरूप बुझल जा सकैत अछि।
आइ, एतहि विराम देब! मनन करय योग्य बहुत बात एतबे ६ टा श्लोक मे देखा रहल अछि। हम सब मिथिलाक थिकहुँ। विदेहक संतान! मुदा कर्मकाण्डक भयावह रूप सँ हमहुँ सब आक्रान्त छी। एतय वेद विरोधक बात भगवान् नहि केलनि अछि, बल्कि अतिवाद आर ओकरे टा सर्वश्रेष्ठ मानि उच्चतम् प्रक्रिया सँ वंचित रहबाक बात केँ ओ अप्रत्यक्ष रूप मे वेदक उदाहरण दैत कटलैन अछि। वेद बहुत बात सुस्पष्ट ढंग सँ कहैत अछि। वेद एकटा विज्ञान थीक जे मनुष्य जीवन सँ जुड़ल हरेक पक्ष पर बात रखैत अछि। ओहि मे जीवन कोना चलाबी, कोन अवसर पर केहन कर्म करी, फेर कोन विध आ कोन विधान… विभिन्न बात केँ खोंइचा छोड़ाकय कहल गेल अछि। लेकिन एतय तऽ अन्तिम युद्ध मे कायरता वा अकर्म सँ उठल प्रश्न छैक, ताहि जगह वेदक उपमा कोन तरहक संकल्प ग्रहण करबाक वास्ते भगवान् कहि रहला अछि ई बुझब जरुरी अछि।
अस्तु!
हरिः हरः!!


text:
केन्द्रीय कैबिनेट देलक मंजूरी, 25 मई कए मोदी करताह शिलान्यास
मणिभूषण राजू
राँची । केन्द्र सरकार देवघर (बाबाधाम) मे एम्स हेतु मंजूरी देलक । प्रधानमंत्री क अध्यक्षता मे बुध दिन भेल कैबिनेट क बैसार मे एहि लेल 1103 करोड़ टका स्वीकृत कैल गेल । राज्य सरकार एहि लेल 236.92 एकड़ जमीन पहिने आवंटित कए देने छल ।
25 मई कए प्रधानमंत्री नरेन्द्र मोदी एकर शिलान्यास करताह । 45 महीना मे ई बनि कय तैयार भय जायत । एहि एम्स मे 750 बेड संगहि एकटा ट्रोमा सेंटर सेहो रहत । एहि क कुल लागत लगभग 1130 करोड़ होएत ।
एम्स मे स्थित मेडिकल कालेज मे हरेक साल 100 विद्यार्थी कए एमबीबीएस मे नाम लिखाओल जाएत । एहि मे नर्सिंग कालेज सेहो रहत जहिमे सालाना 60 छात्राक नामांकन भए सकत । एहिमे आवासीय सुविधा संगे 20टा अत्याधुनिक विभाग आ 15 टा आपरेशन थिएटर रहत ।
पारंपरिक चिकित्सा पद्धति क तहत 30 बेड बला आयुष विभागक स्थापना सेहो होएत । एहि सँ झारखंड विशेषकर संथाल परगनाक लोक सबकए विशेष लाभ होएत ।


text:
आइ फेसबुक पर सुकान्त नागार्जुन समान वरिष्ठ पत्रकार – नवभारत टाइम्स एवं हिन्दुस्तान अखबार सँ पूर्व समय मे आबद्ध – बुद्धिजीवी सज्जनवृन्द द्वारा भारतीय जनता पार्टीक दृष्टि पत्र (विजन डक्युमेन्ट) मे भाषा, कला एवं संस्कृतिक शीर्षक मे उल्लेखित भाषा मध्य मैथिली केर चर्चो तक नहि करबाक विन्दु पर गंभीर प्रश्न उठबैत कहलनि, “भाजपा आ समग्र रूप सँ एनडीए मैथिली पर जबर्दस्त प्रहार कएलक अछि। एकर घोषणा पत्र मे- जकरा दृष्टि पत्र कहल गेलइए – मे बिहारक सभ भाषाक संरक्षण ओ संवर्द्धनक आश्वासन देल गेल ए। मुदा एहि सूची मे मैथिलीक चर्चो नहि अछि। ऐना किए आ कोना भेलइ, से भाजपा ओ एनडीएक प्रत्याशी सभ सँ हमरा लोकनि पूछबैक?”
एहि समादक देखिते मैथिली भाषा-साहित्य एवं मिथिला संस्कृति, कला, फिल्म क्षेत्र सँ जुड़ल अभियानी – सुप्रसिद्ध मिथिला उद्घोषक तथा मैथिली जिन्दाबाद केर समाचार संपादक किसलय कृष्ण एहि गंभीर प्रश्न पर विभिन्न अभियानी व मैथिली हितचिन्तक लोकनिक ध्यानाकर्षण करैत बिहार मे परिवर्तन केर लहैर तथा भाजपा नेतृत्वक राजग गठबंधनक संभावित जीत केर चर्चा ऊपर मिथिलाक भूमिका हेतु अनुरोध केलनि अछि।
जाहि भाजपा केर नेतृत्व मे मैथिली केर संविधान अष्टम् अनुसूची मे नाम दर्ज कराओल गेल, ताहि भाजपा केर वर्तमान दृष्टि पत्र मे मैथिली प्रति कोनो चिन्ता प्रकट नहि करब कि इशारा करैत अछि, ई अपने-आप मे सोचय योग्य प्रश्न अछि। एतबा नहि, मैथिली जिन्दाबाद जखन दृष्टिपत्र केर एहि भाग पर स्वयं नजैर दौड़ेलक तऽ आरो कतेक रास आपत्तिजनक आ मैथिली-मिथिला विरोधी बात सब देखायल। संलग्न फोटो मे इन्टरनेट पर प्रचलित मिथिला पेन्टिंग केर फोटो धरि लगायल गेल अछि, मुदा मैथिली भाषा केर शिक्षक केर लंबित नियुक्ति केँ पूरा करबाक कोनो प्रतिबद्धता प्रकट नहि कैल गेल अछि। बंग्ला भाषा केर शिक्षक केर नियुक्ति शायद बंग्लाभाषी वोट बैंक बनेबाक वैह पुरने नीति जाहि पर नीतीश कुमार केर नेतृत्व मे सरकार बनैत रहल आर ऊर्दू एवं बंग्ला भाषा केर शिक्षक केर नियुक्ति देबाक नीति पर कार्य कैल जाएत रहल, ओतबे बात भाजपा केर दृष्टि पत्र मे सेहो उल्लेख कैल गेल अछि।
सुकान्त नागार्जुन द्वारा देल गेल प्रश्न सच मे गंभीर अछि। एक तरफ बिहार केर वर्तमान सरकार केर परिवर्तन बात सँ सब भाषा-भाषी एवं बिहारकेर जनता केँ भाजपा सँ उम्मीद अछि तऽ दोसर तरफ आधार विन्दु घोषणा पत्रहि मे एतेक भारी चूक केर कल्पनो मैथिलीभाषी नहि कय सकैत छल। बेर-बेर प्राथमिक शिक्षा मे मैथिली मातृभाषा केर माध्यम सँ पढाई करेबाक माँग रहितो, पटना उच्च न्यायालय तथा दिल्ली सर्वोच्च न्यायालय द्वारा सरकार केँ एहि दिशा मे मार्गदर्शन करेलाक बादो, भाजपा समान परिपक्व राजनीतिक दल एहि तरहें मैथिली तथा मिथिलाक नामहु तक नहि उल्लेख करैत वैह बिहारी राज्य-संचालन नीति केँ दोहरेलक जाहि पर बिहार सरकार सँ जुड़ल कोनो वेबसाइट आदि पर मिथिलाक चर्चा तक वर्ज्य मानल समान व्यवहृत अछि।
मैथिली जिन्दाबाद एहि गंभीर प्रश्नक दिशा मे कम सँ मैथिलीभाषी क्षेत्र गंगा उत्तर संपूर्ण सरोकारवालाक ध्यानाकर्षण करय चाहैत अछि जे बिहार केर दोसर राजभाषाक रूप मे मैथिली केर स्थापना करबाक संग-संग मैथिलीक विभिन्न भाषिका जेना बज्जिका, अंगिका, सूर्यापूरी, आदिक विकास केर शुद्धतापूर्ण चर्चा करैत ताहिठाम इतिहास व साहित्य संग एना तोड़-मरोड़ करैत कूराजनीति करबाक दोष भाजपा द्वारा सेहो भेल अछि जेकरा भाजपाक नीति-निर्माण प्रकोष्ठ द्वारा आत्मसात कैल जाय, एहि मे आवश्यक सुधार आनल जाय आर मिथिला समान पौराणिक पहिचान केर विशिष्टता केँ विनाशोन्मुख बनेबाक कूकृत्य कम सँ कम भारतक राष्ट्रवादी राजनीतिक दल द्वारा भविष्य मे कदापि नहि दोहराओल जाय, यैह आशा लगौने छी। ओना तऽ बिहार गीत जे २०१२ मे निर्गत कैल गेल ताहू मे मिथिलाक अस्तित्व केँ नकारल गेल, सीता व हुनक भूमि सीतामढी केर चर्चा केँ नकारि बाल्मीकि केर रामायण केर बात दलित राजनीति केर कारण संयोगवश राखल गेल। तहिना विद्यापति समान महान् कवि केर देसिय वयना सब जन मिट्ठाक गणना केँ नकारि विद्यापतिक बाट पर चलनिहार राष्ट्रकवि दिनकर केर नाम धरि राखिकय मिथिलावासी केँ सांत्वना देबाक प्रयास कैल गेल, मुदा ताहि केर अतिरिक्त मिथिला बिहार केर हिस्सा छीहे नहि तेना दुत्कारल गेल छल जाहि समय भाजपा व नीतीशकेर दल जदयू यानि राजग केर सरकार छल। जँ राजग केर नीति मे परिवर्तन नहि आनल जाएत अछि तऽ स्पष्ट अछि जे बिहार सँ मिथिलाक पृथक करब टा उपाय अछि, आन कोनो विकल्प नहि।
मिथिला राज्य केर औचित्य मे एहेन कतेको नीतिगत दुर्व्यवहार शामिल अछि। हालहि मिथिलाक हृदयस्थली मधुबनी मे मिथिलहि केर प्रसिद्ध लोकगीत गायिका शारदा सिन्हा केर पैघ-पैघ फोटो सहित भोजपुरी भाषा केर होर्डिंग बिहार राज्य चुनाव आयोग द्वारा लगायल गेल छल। पटना मे दशकों सँ कार्यरत चेतना समिति आ तेकर अध्यक्ष खुद बिहार सरकार केर संचालक राजनीतिक दल केर सदस्य – समीप दिग्गज पुरोधा यानि विजय मिश्र – जे विकासपुरुष ललित बाबु केर सुपुत्र सेहो छथि, जिनक पूरा परिवार राजनीति मे आइयो ओतबे सक्रिय छथिन, तिनकर निवेदन जे मैथिली भाषा मे सेहो सरकारी विज्ञापन – वाल पेन्टिंग, होर्डिंग, पोस्टर, पम्पलेट, मीडिया विज्ञापन आदि केँ सरकार प्रोत्साहित करैत भाषाक प्रभाव केँ जीबित राखय मे सहयोग करय, ताहि केँ बेर-बेर नकारल गेल अछि। नाममात्र मैथिली अकादमी सेहो राजनीति कारण सँ कोनो सृजनशील कार्य तक नहि कय सकबाक अक्षमता सँ रुग्ण अवस्था मे मैथिली भाषा लेल आखिर कि कय सकैत अछि। एहि सब दिशा मे हरेक मैथिलीभाषी जनमानस व खास रूप सँ नेतृत्वक पाँति रहल नेतागण सब केँ ध्यान देब बहुत जरुरी अछि। गंगाक उत्तर विकास तक हेरा गेल अछि, जेहो ब्रिटिश भारत मे मिल आदि छल, ओकर नामोनिशान खत्म भऽ गेल अछि। ई सब देखैत समग्र रूप सँ भारतीय गणराज्य मे १९४७ सँ लम्बित माँग ‘पृथक मिथिला राज्य’ केर निर्माणक दिशा मे गंभीर कार्य योजनाक आवश्यकता अनिवार्यता मे परिणति पाबि रहल अछि।


text:
पटना। मुख्यमंत्री नीतीश कुमार आइ कहल जे देश क कईटा राज्य क विकास मे महत्वपूर्ण योगदान देनिहार बिहारी मे अगर बिहारीपन क भाव जागि गेल त राज्य 15 प्रतिशत विकास दर हासिल करबाक संग-संग 2015 तक विकसित प्रदेश बनि जाएत आ तखन भारत विकास क मामला मे चीन स सेहो आगू भ जाएत। नीतीश आइ पहिल बेर आयोजित तीन दिवसीय बिहार दिवस समारोह क उद्घाटन करैत कहला जे 98 साल पूर्व हम सब बंगाल स अलग भेल रही, मुदा आइ धरि बिहार दिवस नहीं मनाउल गेल। ओ कहला जे बिहार क लोक अपन मेहनत आ प्रतिभा क बल पर देश क विभिन्न प्रांत मे जाकए दूसर क लेल दौलत पैदा करेत रहल, मुदा बिहार आ बिहारी कए हेय दृष्टि स देखल जाइत रहल। मुदा आब इ बर्दाश्त नहि कैल जा सकैत अछि। ओ कहला जे बिहार दिवस क उद्देश्य लोक मे बिहारी अस्मिता आ बिहारीपन क भाव कए जगेबाक अछि, मुदा एकर अर्थ भारतीयता क भावना स टकराव नहि हेबाक चाही। ओ साफ कहला जे हम नीक बिहारी बनिकए सेहो एकटा नीक हिन्दुस्तानी बनि सकैत छी। जखन बिहार क विकास होएत तखन देश क सेहो विकास भ सकत। ओ कहला जे दुर्भाग्य स बिहार क लोक अपना कए जाति आ राष्ट्रीय पहचान स जोड़ैत रहल, मुदा ओ चाहैत छथि जे 98म साल बादे सही बिहार क लोक अपन जातीय पहचान स बाहर निकलि एकटा बिहारी बनथि आ इ सोच विकसित करथि जे बिहार बनत त देश बनत। ओ कहला जे जहिया बिहारक लोक बिहारी भ जाइत ओहि दिन बिहार कए विकसित राज्य बनबा स कोनो ताकत नहि रोकि सकैत अछि।
मुख्यमंत्री कहला जे बिहार क गौरवशाली इतिहास रहल अछि आ एकर इतिहास क बिना भारत क इतिहास पूरा नहि भ सकैत अछि। एकर संग-संग आजादी क लड़ाई मे सेहो बिहार क भूमिका महत्वपूर्ण रहल। बावजूद एकर बिहार क अस्मिता आ पहचान नहि बनल। ओ कहला जे एहि आयोजन क उद्देश्य बिहार कए ओकर विशिष्ट पहचान दिएबाक अछि, ताकि आगूक पीढ़ी हमरा स प्रेरणा ल सक ए। ओ कहला जे सकारात्मक काज हरदम कठिन होइत छैक आ नकारात्मक काज आसान। एहि लेल किछु लोक जे नकारात्मक प्रवृति क छथि ओ गलत चीज कए उभारैत रहैत छथि, मुदा ओकर चिंता करबाक जरूरत नहि अछि। मुख्यमंत्री कहला ले बिहार मे महिला कए त्रिस्तरीय पंचायती राज व्यवस्था मे 50 प्रतिशत आरक्षण देल गेल, जेकरा आब देश क अन्य प्रांत मे सेहो लागू कैल जा रहल अछि। ओ कहला जे एहन कईटा अन्य काज अछि जे बिहार शुरू केलक आ आब ओकरा देश क अन्य हिस्स मे अमल कैल जा रहल अछि। हाल क वर्ष मे बिहार आगू बढि़ रहल अछि, त देश-विदेश मे बिहारी कए सराहना आ शाबाशी भेट रहल अछि। लोक मे स्वाभिमान जागल अछि। लोक क मन स डर दूर भ गेल। पहिल बेर बिहार दिवस मनाउल जा रहल अछि। भविष्य मे एकरा आओर कलात्मक ढंग स मनाउल जाएत। बिहार दिवस कए आओर व्यापक आ सुंदर बनाउल जाएत। ओ कहला जे बिहार मे 300 स अधिक व्यंजन अछि, जेकरा राष्ट्रीय स्तर पर पहचान दिएबाक आवश्यकता अछि। सब बिहारी कए ओ चीज तकबाक चाही जाहि स समाज मे जुड़ाव पैदा हुए। ओ दिन बीत गेल जहिया कहैत छलहुं जे बिहार अनुसरण कैल जाइत छल। आब बिहार क अनुसरण एक बेर फेर देश करि रहल अछि।
एहि अवसर पर उपमुख्यमंत्री सुशील कुमार मोदी कहला जे देश क विभिन्न राज्य क संग विदेश मे सेहो बिहार दिवस मनाउल जा रहल अछि। इंग्लैंड मे रहनिहार बिहारी इ-मेल स बिहार दिवस मनेबाक सूचना देलथि अछि। कार्यक्रम मे आगत अतिथि क स्वागत करैत मानव संसाधन विकास विभाग क प्रधान सचिव अंजनी कुमार सिंह कहला जे राज्य क सबटा प्राथमिक, माध्यमिक आ उच्च विद्यालय सहित 25,000 स्थान पर बिहार दिवस क आयोजन भ रहल अछि।


text:
शुक्रवार, 30 जनवरी 2009
साग पात खोंटि-खोंटि दिवस गमौबै
साग पात खोंटि-खोंटि दिवस गमौबै यो मिथिले मे रहबै
नै चाही हमरा सुख आराम यो मिथिले मे रहबै
एहन बात नै छै जे ई गीत आहां सब नै सुनने छी वा हम पहिलुक बेर आहां सबकेँ सुना रहल छी। दरअसल ई गीत हम नैनटा मे खूब गाबैत रही। ई गीत गाबि स्कूल मे हम एक बेर इनामो जीत चुकल छी मुदा ई बिसरा गेल छल। रैब दिन (25 जनवरी) के हंसराज कालेज मे अखिल भारतीय मिथिला नवनिर्माण मंचक उद्घाटन मे गेल रही। समारोह मे मिथिलांचलक बहुत पैघ-पैघ हस्ती सभ अएल रहथि। एहि मे बिहारक पूर्व मुख्यमंत्री डाॅ जगन्नाथ मिश्रक संगे पूर्व सांसद गौरी शंकर राजहंस, प्रधानमंत्री के आर्थिक सलाहकार सतीश चंद्र झा, सांसद संजय पासवान, पूर्व सांसद आ मंत्री रामकृपाल सिंह, दिल्ली के स्थानीय विधायक महाबल मिश्र, इतिहासकार डीएन झा, मैथिली भोजपुरी अकादमी के उपाध्यक्ष अनिल मिश्र आ साहित्यकार मृदुला सिंहा जी अएल रहथि। ई गीत मृदुला जी अपन वक्तव्यक बीच मे गौने रहथिन। गीत सुनि अचानक भक दए यादि आबि गेल आ हम किछु मलीन भए गेलहुं। मलिन एहि चलते कि अपना-आप पर बड दुख भेल जे जै गीत के हम खूब भास लगा-लगा धिया-पुता मे गाबैत रही तकरा हम बिसरा गेलहूं। दुख एहि गीते टा के लए कए नै भेल बल्कि आए अपन मिथिला संस्कारक कतेको चीज अछि जकरा हम बिसरि गेलहूं। सच पूछू त’ हमही टा नै बल्कि अपना-आप के मिथिलांचलक मठाधीश कहाबए बला कतेको लोकनि छथि जे अपन संस्कार के बिसरि चुकल छथि। एकर पाछू एकमात्र कारण गाम-घर सँ विमुख भेनाइ आ शहरीकरण अछि। कोनो बात नै ई बहुत पैघ चर्चा के विषय छी आ एकरा पर बहस ब्लागक माध्यमसँ केनाई हम उचित नहीं बुझि रहल छी। खैर चलू। हम अखिल भारतीय मिथिला नवनिर्माण मंच के बारे मे बात करैत रही। दिल्ली मे आजुक दिन मे सए टा सँ अधिक मैथिली के संस्था काज कए रहल अछि। हम कतेको संस्थाक कार्यक्रम में शिरकत कएलहुं। सभ संस्था कार्यक्रमक रूप मे विद्यापति समारोह या फेर सरस्वती पूजा, काली पूजा नै त छैठक पूजे तक अपना-आप के सीमित रखने छथि। इ हमरा पहिल संस्था भेटल जकर उद्देश्य दिल्ली मे रहि रहल बिहारी आ मैथिल के विकास छैक। दिल्लीए टा नहि बल्कि बिहार मे मिथिलांचलक विकास के लेल इ संस्था सेहो प्रयत्नशील अछि। जेना की संस्था के पहिनुके दिन विषय रहै मिथिलाक समग्र विकास: चुनौती आ सम्भावना। ओनहियो एहि संस्थासँ काफी सुशिक्षित लोक सभ जुड़ल छथि। एकर अध्यक्ष रंजीत मिश्र जी छथि जे हंसराज कालेज के संस्कृत विभाग मे वरीष्ठ प्राध्यापक छथि। बड बेस, एहि संस्था सँ किछु उम्मीद जागल अछि आ आशा करैत छी जे जाहि उत्साहक संग संस्थाक शुरुआत भेल अछि ओ हमेशा बनल रहत। हमर इएह शुभकामना अछि।
नै चाही हमरा सुख आराम यो मिथिले मे रहबै
एहन बात नै छै जे ई गीत आहां सब नै सुनने छी वा हम पहिलुक बेर आहां सबकेँ सुना रहल छी। दरअसल ई गीत हम नैनटा मे खूब गाबैत रही। ई गीत गाबि स्कूल मे हम एक बेर इनामो जीत चुकल छी मुदा ई बिसरा गेल छल। रैब दिन (25 जनवरी) के हंसराज कालेज मे अखिल भारतीय मिथिला नवनिर्माण मंचक उद्घाटन मे गेल रही। समारोह मे मिथिलांचलक बहुत पैघ-पैघ हस्ती सभ अएल रहथि। एहि मे बिहारक पूर्व मुख्यमंत्री डाॅ जगन्नाथ मिश्रक संगे पूर्व सांसद गौरी शंकर राजहंस, प्रधानमंत्री के आर्थिक सलाहकार सतीश चंद्र झा, सांसद संजय पासवान, पूर्व सांसद आ मंत्री रामकृपाल सिंह, दिल्ली के स्थानीय विधायक महाबल मिश्र, इतिहासकार डीएन झा, मैथिली भोजपुरी अकादमी के उपाध्यक्ष अनिल मिश्र आ साहित्यकार मृदुला सिंहा जी अएल रहथि। ई गीत मृदुला जी अपन वक्तव्यक बीच मे गौने रहथिन। गीत सुनि अचानक भक दए यादि आबि गेल आ हम किछु मलीन भए गेलहुं। मलिन एहि चलते कि अपना-आप पर बड दुख भेल जे जै गीत के हम खूब भास लगा-लगा धिया-पुता मे गाबैत रही तकरा हम बिसरा गेलहूं। दुख एहि गीते टा के लए कए नै भेल बल्कि आए अपन मिथिला संस्कारक कतेको चीज अछि जकरा हम बिसरि गेलहूं। सच पूछू त’ हमही टा नै बल्कि अपना-आप के मिथिलांचलक मठाधीश कहाबए बला कतेको लोकनि छथि जे अपन संस्कार के बिसरि चुकल छथि। एकर पाछू एकमात्र कारण गाम-घर सँ विमुख भेनाइ आ शहरीकरण अछि। कोनो बात नै ई बहुत पैघ चर्चा के विषय छी आ एकरा पर बहस ब्लागक माध्यमसँ केनाई हम उचित नहीं बुझि रहल छी। खैर चलू। हम अखिल भारतीय मिथिला नवनिर्माण मंच के बारे मे बात करैत रही। दिल्ली मे आजुक दिन मे सए टा सँ अधिक मैथिली के संस्था काज कए रहल अछि। हम कतेको संस्थाक कार्यक्रम में शिरकत कएलहुं। सभ संस्था कार्यक्रमक रूप मे विद्यापति समारोह या फेर सरस्वती पूजा, काली पूजा नै त छैठक पूजे तक अपना-आप के सीमित रखने छथि। इ हमरा पहिल संस्था भेटल जकर उद्देश्य दिल्ली मे रहि रहल बिहारी आ मैथिल के विकास छैक। दिल्लीए टा नहि बल्कि बिहार मे मिथिलांचलक विकास के लेल इ संस्था सेहो प्रयत्नशील अछि। जेना की संस्था के पहिनुके दिन विषय रहै मिथिलाक समग्र विकास: चुनौती आ सम्भावना। ओनहियो एहि संस्थासँ काफी सुशिक्षित लोक सभ जुड़ल छथि। एकर अध्यक्ष रंजीत मिश्र जी छथि जे हंसराज कालेज के संस्कृत विभाग मे वरीष्ठ प्राध्यापक छथि। बड बेस, एहि संस्था सँ किछु उम्मीद जागल अछि आ आशा करैत छी जे जाहि उत्साहक संग संस्थाक शुरुआत भेल अछि ओ हमेशा बनल रहत। हमर इएह शुभकामना अछि।
प्रस्तुतकर्ता रौशन कुमार झा पर 11:20 am
कोई टिप्पणी नहीं:
सदस्यता लें टिप्पणियाँ भेजें (Atom)


text:
क्याथरिन जिटा-जोन्स
क्याथरिन जिटा-जोन्स (pronounced /ˈziːtə/ (deprecated template) "जिटा" ; जन्म २५ सितम्बर १९६९), आब क्याथरिन जिटा-जोन्स क रूपमे संयोजित, एक वेल्स अभिनेत्री छी आ ओ अखन संयुक्त राज्य अमेरिकामे रहैत अछि । ओ बाल्यकाल सँ अपन अभिनय कैरियरक शुरुआत केनेए छल । क्याथरिन युनाइटेड किङ्गडम आ संयुक्त राज्य अमेरिकाक बहुतरा सँ टेलिविजन फिल्मसभमे काम करलाक बाद , १९९० क दशकके अन्तमे हलिउडक फिल्मसभ, जेना - द फैन्टम, द मास्क अफ जोरो आ एन्ट्रैप्मेन्ट, क भूमिकासभस सँ ओ प्रख्यात भेल छल । ओ एक एकेडमी अवार्ड, BAFTA अवार्ड आ एक स्क्रीम ऐक्टर्स गिल्ड अवार्ड जितलक आ शिकागो क रूपान्तरण वाला वर्ष २००२ क फिल्ममे वेल्मा केलीक भूमिकाक लेल गोल्डन ग्लोब अवार्डक लेल नामाङ्कित भेल छल ।
बाल्यकाल[सम्पादन करी]
चलचित्रक शुरुवात[सम्पादन करी]
व्यक्तिगत जीवन[सम्पादन करी]
फिल्मोग्राफी[सम्पादन करी]
अवार्ड आ मनोनयन[सम्पादन करी]
प्रसिद्धि[सम्पादन करी]
बाह्य लिङ्कसभ[सम्पादन करी]
- पिपल.कममे क्याथरिन जिटा-जोन्स
- BBC वेल्श पर क्याथरिन जेटा-जोन्स


text: पटना। बिहार क एकटा शख्स कए इ कारनामा देखि कए शीरी-फरहाद क लव स्टोरी याद अबैत अछि। जेहि तरह स फरहाद अपन मोहब्बत क लेल पहाड़ क सीना चीर कए दूध क नहर बहेने छल, ओहि तरह स पूर्वी बिहार क गया जिला क रहनिहार 53 वर्षीय रामचंद्र दास सेहो अपन ट्रक घर ल जेबा लेल खुद पहाड़ काटि देलक अछि। ओ लगातार 14 साल पहाड़ पर छैनी-हथौड़ा चला कए चारि मीटर चौड़ा सुरंग बनेलक अछि। एहि तरह आब ओ अपन ट्रक घर तक ल जा सकैत अछि। इ काम कए अंजाम देबाक लेल रोजाना काज करैत छल। ओ कहैत अछि जे पहाड़ी इलाका क वजह स अपन ट्रक कए घर स मीलों दूर खड़ा करै पड़ैत छल। रोज रात कए एहि तरह वीराना मे ट्रक छोड़बा मे हुनका चोरी क डर सतबैत रहैत छल। अपन मदद लेल ओ हर अफसर क दरवाजा खटखटेने छलाह। कोनो ठाम स मदद नहि भेटबा पर ओ अपन काम खुद करबाक फैसला केलाह। ओ कहैत अछि जे हुनका इ काम स सिर्फ हुनके टा नहि, पूरा गांव कए फायदा पहुंच रहल अछि। एहि स पहिने गांव वाला कए अपन खेत तक पहुंचबा लेल घूम कए जाइ पड़ैत छल। आब ओ सेहो इ 4.2 मीटर क सुरंग स गुजर कए अपन खेत तक आसानी स पहुंच जाइत अछि।


text: नई दिल्ली । पत्रकारिता क क्षेत्र मे देश क सम्मानित रामनाथ गोयनका अवार्ड एहि साल बिहार क एकटा दंपति कए देल गेल अछि। एहि सम्मान क इतिहास मे एहन पहिल बेर भेल अछि जखन कोनो दंपति कए एकहि साल एकहि संग इ अवार्ड देल गेल अछि। न्यूज 24 क संस्थापक प्रबंध संपादक अजीत अंजुम कए टीवी पर रिपोर्टिग क लेल, ओतहि प्रिंट रिपोर्टिग क लेल हुनकर पत्नी आउटलुक क सहायक संपादक गीताश्री कए एहि साल क रामनाथ गोयनका अवार्ड भेटल अछि। नई दिल्ली मे आयोजित समारोह मे राष्ट्रपति इ पुरस्कार देलथि। अजीत कए इ पुरस्कार 2008 क कोसी बाढ़ क रिपोर्टिग, आ गीताश्री कए झारखंड, छत्तीसगढ़ आ मध्य प्रदेश क पिछड़ल इलाका स आदिवासी लड़की क तस्करी क सच दुनिया क सामने अनबा लेल देल गेल अछि। अजीत बेगूसराय क बेटा छथि, त गीताश्री मुजफ्फरपुर क बेटी छथि।


text:
सावन विशेष आलेख
सावन महीना मे कि खाय आ कि नहि खाय – कियैक नहि खाय
– साभारः वेब दुनिया, अनुवादः प्रवीण नारायण चौधरी
श्रावण मास मे किछु खास चीज बिल्कुल नहि खायल जाइत अछि। एहि बरसैत-गरजैत मौसम मे किछु फल सब्जी केँ नहि खेबाक चाही। कियैक तँ एहि सब्जी सभ मे एहि समय विषैलापन बढ़ि जाइत छैक जे स्वास्थ्य लेल ठीक नहि होइछ।
एहि मास मे वर्षा ऋतु पूरे जोर पर रहैछ। सूर्य केर रौदा कम भऽ जाइछ। ताहिक चलते पाचन मे मदद करयवला एंजाइम नहि बनि पबैछ। विशेष रूप सँ पेप्सिन और डाइसटेस ३७ डिग्री पर एक्टिव रहैत छैक।
बरसात या चौमासाक समय तापमान कम भेला सँ एकर सभक एक्टिविटीज कम भऽ जाइत छैक। दोसर दिश बीमारी सेहो एहि समय बढ़ि जाइत अछि।
व्रत मे खाएल जायवला फ्रूट्स विशेषकय पपीता मे पेप्सिन बॉडी केँ भेटैत छैक। मौसम केर संधि या ऋतु परिवर्तन केर समय शरीर मौसम परिवर्तन केँ जल्द स्वीकार नहि कय पबैछ, ताहि सँ ऋषि-मुनि लोकनिक द्वारा एहि समय व्रत रखबाक परम्परा शुरू कयल गेल। व्रत रखला सँ शरीर केँ स्वास्थ्यवर्धक और सात्विक आहार भेटैत छैक जे इम्यून सिस्टम (रोग प्रतिरोधक क्षमता) केँ मजबूती दैछ।
बरसात मे पालक, मेथी, लाल भाजी, बथुआ, बैगन, कोबी, पत्ता कोबी जेहेन सब्जी नहि खेबाक चाही। एकर पाछूक वैज्ञानिक कारण ई छैक जे बरसात मे इनसैक्ट्स (कीट, फतिंगा, भुआ आदि) केर फर्टिलिटी (जन्मदर) बढ़ि जाइत छैक। कीड़ा-मकोड़ा अधिकाधिक पनपय लगैत छैक। ई सब पत्तेदार सब्जी सभक बीच तेजी सँ पनपैत छैक। ताहि लेल बरखाक मौसम मे पत्तेदार आर किछु विशेष साग नहि खेबाक चाही।
घाघ-भड्डरी सेहो कहैत छथि, “चैते गुड़ बैसाखे तेल, जेठे पन्थ अषाढ़े बेल, सावन साग न भादों दही, क्वांर करेला न कार्तिक मही, अगहन जीरा पूसे धना, माघ मिश्री फागुन चना, ई बारह जे देय बचाय, वैह घर बैद कबहुँ न जाय।” घाघ और भड्डरी केर ई कहावत कहैत अछि जे हरेक मास कि खेबाक चाही, कि नहि।
एहि समय जे कम खाइत अछि ओकर शरीर बेसी समय धरि फिट रहैत छैक, ओतहि बेसी खेनिहार ढलि (स्वास्थ्य खसि) जाइत छैक। उपवास कयला सँ शरीर शुरू मे परेशान होइत छैक, मुदा समयक संग ओकरा भूखे पेटे रहबाक आदति पड़ि जाइत छैक। १२ घंटा तक किछु नहि खायवला लोकक शरीर मे ऑटोफागी नामक सफाई प्रक्रिया शुरू भऽ जाइत छैक। बेकार कोशिका सभ केँ शरीर साफ करय लगैत छैक। भूख और उपवास नव कोशिका सभक निर्माण मे फायदेमंद छैक। ऑटोफागी केर खोज वास्ते २०१६ मे जापानी वैज्ञानिक योशिनोरी ओसुमी केँ नोबेल पुरस्कार भेटल छलन्हि।
आइ-काल्हि कैंसर केर मामिला सेहो तेजी सँ बढ़ि रहल अछि। एना मे उपवास वला दिन सात्विक भोजन करब, प्याज-लहसुन और मांसाहार सँ परहेज करब और सिर्फ फल आदिक ज्यादा सेवन कयला सँ अहाँ नहि केवल स्वस्थ रहैत छी, बल्कि कैंसर केर आशंका सेहो कम भऽ जाइत अछि। उपवास कयला सँ जीवन लंबा भऽ सकैत अछि कियैक तँ डायबीटीज और कैंसर जेहेन बीमारी सभक खतरा सेहो कम भऽ जाइत अछि। संगहि व्रत करयवला काफी हल्का सेहो महसूस करैत अछि। व्रत रखला सँ शरीर मे एहेन हॉर्मोन निकलैत छैक जे फैटी टिश्यूज़ केँ तोड़य मे मदति करैत छैक, यानी अहाँक वजन कम भऽ सकैत अछि। रिसर्च मे सेहो ई बात साबित भऽ चुकल अछि जे शॉर्ट टर्म फास्टिंग यानी किछु समय लेल उपवास रखला सँ शरीरक मेटाबॉलिज्म तेजी सँ बढ़ैत अछि जाहि सँ वेट लॉस मे मदति भेटैत छैक।
व्रत रखला सँ शरीर शुद्ध होइत अछि। शरीर सँ जहरीला तत्व बाहर निकलैत छैक, बशर्ते अहाँ व्रत केर समय फल आर सब्जीक सेवन ज्यादा करी। आयुर्वेद केर अनुसार, व्रत रखला सँ शरीर मे जठराग्नि (डाइजेस्टिव फायर) बढ़ैत छैक। एहि सँ पाचन बेहतर होइत छैक। एहि सँ गैस केर समस्या सेहो दूर होइत छैक।
व्रत हमरा लोकनिक शरीर केँ हल्का रखैत अछि। हल्का शरीर सँ मन सेहो हल्का रहैत छैक आर दिमाग बेहतर तरीका सँ काज करैत छैक। व्रत पूरे सेहत पर सकारात्मक असर डालैत अछि।


text:
जनकपुरधाम, सितम्बर २९, २०१५. मैथिली जिन्दाबाद!!
हालहि एमाओवादी पार्टीक प्राथमिक सदस्यता, व्यवस्थापित संसद केर सदस्यता तथा संपूर्ण राजनैतिक दायित्व सँ त्यागपत्र देनिहार नेपालक एकटा उच्चस्तरीय प्रमुख नेता आ पूर्व प्रधानमंत्री डा. बाबुराम भट्टराई आइ सँ अपन नव अभियान पर निकैल पड़ला छथि। आइ मिथिलाक राजधानी जनकपुरधाम मे माओवादीक मधेश-समर्थक असन्तुष्ट नेता लोकनिक एकटा आयोजन मे सहभागिता लेल डा. भट्टराई जनकपुर आयल छलाह। एयरपोर्ट पर हुनका सँ संचारकर्मी लोकनि मधेश आन्दोलन प्रति समर्थन करबाक विषय मे जिज्ञासा रखलकैन तेकर जबाब मे ओ कहला जे, “हम आन्दोलनकारी नहि, सहजकर्ता छी। मधेश आ पहाड़ केर नेपाली समुदाय बीच जाहि तरहें वर्तमान समय मे दूरी बनि गेल अछि, तेकरा पाटब जरुरी अछि। एहि अभियान पर काज करबाक लेल हम मधेश आयल छी।”
आइ नेपाली मिडिया मे एकटा हल्ला चलायल गेल छलैक जे डा. बाबुराम भट्टराई सेहो जनकपुर आबि अपन पार्टीक मधेशवादी नेता जिनका बारे पार्टी नीति सँ असन्तुष्ट रहबाक चर्चा जोर पर अछि तिनका सब संग संविधान केर प्रति मधेश मे जरायल जायत, लेकिन डा. भट्टराई केर स्वकीय सचिव एहि बातक खण्डन करैत एकरा कुत्सित मानसिकता द्वारा प्रसारित अफवाह करार देलनि। डा. भट्टराई द्वारा मधेशी-थारू व अन्य असन्तुष्ट पक्ष केर आन्दोलन प्रति ऐक्यबद्धता जनायल गेल अछि, ताहि लेल वार्ताक प्रक्रिया सँ आपसी मतभिन्नता आ दूरी केँ हँटेबाक अभियान चलेबाक बात हुनकर जनकपुर यात्रा सँ प्रारंभ कैल जेबाक उद्देश्य ओ स्पष्ट केलनि।
डा. भट्टराई कार्यकर्ता व नेताक बैसार मे सारगर्वित संबोधन करैत स्पष्ट कहलनि जे ओ तीनू दलक मुख्य नेतृत्वकर्ता केँ मधेश सहित अन्य असन्तुष्ट पक्षक आन्दोलन प्रति लचीलापन राखि समाधान करबाक बाट संविधान घोषणा सँ पहिनहि निकालबाक लेल आग्रह केने छलाह, लेकिन हुनकर बात केँ नजरंदाज करैत अन्ततोगत्वा संविधान घोषणा करबाक काज प्रथमत: कैल गेल। ताहि हेतु अपन जिम्मेवारी सँ बान्हल डा. भट्टराई ओहि कार्य मे सांकेतिक संङोर रखैत आब सब सँ पैघ जरुरत केर कार्य करबाक लेल निकैल पड़ला अछि। असन्तुष्ट पक्ष आ सत्तासीन नेतृत्व बीच एकटा सेतुक कार्य ओ कय सकैत छथि, यैह भूमिका वास्ते ओ अपन यात्रा जनकपुर सँ शुरु करबाक बात कहलनि।
मधेशी उत्पीडित जनमानस मे पहाड़ी शासक प्रति अविश्वासक माहौल व्याप्त रहल कारण पूर्व मे कइएको बेर हिनका सब संग धोखा भेल अछि। एहि बात केँ आत्मसात करैत डा. भट्टराई अपन जातीय पहिचान सेहो पहाड़ी होएबाक कारणे अविश्वासक माहौल हुनको प्रति रहत ताहि सत्य केँ जनैते ओ सब पद व जिम्मेवारी सँ मुक्त भेलाक बाद अपन नव अभियान व भूमिका केर शुरुआत करबाक भावना रखलनि। डा. भट्टराई अपन भाषण केर अन्त मे ‘जय नेपाल’ तथा ‘जय मधेश’ केर नारा लगबैत स्वयं केँ सबहक संग होयबाक प्रतिबद्धता सेहो दोहरेलनि। कहल जाइत अछि जे सब असन्तुष्ट पक्ष केँ समेटि डा. भट्टराई नव राजनीतिक समीकरण केर स्थापना करता जे मधेश, पहाड़ आ सब समुदाय केँ आपस मे जोड़ि राष्ट्रीयता केँ नव ढंग सँ सशक्त करबाक महत्वपूर्ण कार्य करत।


text:
काला बाजार
काला बाजार या भूमिगत बाजार या भूमिगत अर्थव्यवस्था ओ बाजार छी जतय सारा वाणिज्य, कर, नियम आर व्यापार सम्न्बन्धी नियन्त्रण आदि कऽ चिन्ता केनए बिना कएल जाएत अछि।
एकरा छाया अर्थतन्त्र, काला अर्थव्यवस्था आओर समानान्तर अर्थव्यवस्था सेहो कहल जाएत अछि।
आधुनिक समाजमे भूमिगत बाजारक अन्तर्गत बहुत रास क्रियाकलाप अबैत अछि। काला बाजार ओ देशसभमे कम अछि जतौका अर्थव्यवस्था खुला अछि। मुदा जे देशसभमे भ्रष्टाचार, नियन्त्रण आओर कडा नियम अछि ओतय अधिक मात्रामे कालाबाजारी होएत अछि।
बाजार अर्थव्यवस्था[सम्पादन करी]
किछ लोग क तर्क अछी कि काला बाजार ही सर्वाधिक मुक्त बाजार छी। दोसर अन्य कोनो प्रकार से नियंत्रित बाजार विविध प्रकार के अनुचित हस्तक्षेपसभ से परेशान रहैत अछी।
एहो सभ देखी[सम्पादन करी]
बाह्य जडीसभ[सम्पादन करी]
- काला धन, भारत सिरमौर
- कालाधन स्वदेश लावै क वादा निभावी प्रधानमंत्री
- स्वतंत्र भारत में काला धन
- काला धन केकर, नाम बतावी सरकार
- कालाधन वापस लावलक मनमोहन-आडवाणी
- काला धन वापस लावे मे विफल रह संप्रग सरकार: आडवाणी
- काला धन पर केन्द्र सरकार क कडा फटकार
- छाया अर्थतंत्र आर कर अपवंचन पर प्रकाशन आर अनुसंधान।
- यूरोप में वित्तीय आपराधिक गतिविधिसभ आर काला धन क वैध बनावे क गतिविधिसभ के नियंत्रण आर दमन पर मार्च २००० क फ्रान्सीसी संसदीय प्रतिवेदन (फ्रान्सीसी सांसद विंसेंट पीलियन आर आर्नौद मोंटेबौर्ग द्वारा निर्मित)
- The Underground Economy from National Center for Policy Analysis (1998)
- Going Underground: America's Shadow Economy by Jim McTague (2005)
- The Underground Economy: Global Evidence of Its Size and Impact (1997)
- The Effects of a Black Market Using Supply and Demand
- Information on Black Market products
- Cold War Black Market Secrets


text:
विनीत ठाकुर
मधुबनी । नित्य जाम क समस्या क सामना करैत मधुबनी शहर के जिला पदाधिकारी शीर्षत कपिल अशोक मधुबनी क पहल से गोवा माडल क तर्ज पर बस टर्मिनल भेटए बाला अछि।
जिला पदाधिकारी शीर्षत कपिल अशोक एहि संबंध मे जनौलन्हि जे शहर निधि चौक पर चारि एकड़ भूमि पर प्रस्तावित टर्मिनल गोवा माडल क तर्ज पर बनत जकर लागत 80 करोड़ से अधिक अनुमानित अछि। ई खर्च नगर विकास विभाग करत जाहि मे निगम क हिस्सेदारी 40 प्रतिशत आ जमीन देबए बाला क हिस्सेदारी 60 प्रतिशत रहतैन।
जिला पदाधिकारी महोदय जनौलन्हि जे प्रस्तावित टर्मिनल सँ राज्य क विभिन्न शहर क संग नेपाल क लेल बस सब खुजत। टर्मिनल पर कतेको आधुनिक दू तल्ला क टर्मिनल जेना सुविधा रहतैक। एहि लेल काज शुरू भ गेल अछि।
एन.एच 57 सँ.टर्मिनल क दूरी दस कि. मी. रहत आ एकरा रामायण सर्किट सं सेहो जोड ल जायत। निचला तल्ला सँ विभिन्न शहरों क लेल बस सब चलत आ ऊपरका तल्ला पर रिसेप्शन, वेटिंग,अल्पाहार गृह, बुक स्टाल सहित अन्य बस्तु सबहक दुकान रहत। प्रस्तावित टर्मिनल निर्माण से उत्साहित जिला पदाधिकारी जनौलन्हि जे निर्माण कार्य शीघ्रे शुरू कयल जायत।एकर निर्माण सँ नगर निगम क आमदनी बढ़तैक। मिथिलांचल क पर्यटन स्थल सब के एहि टर्मिनल से जोड़ल जायत जाहि सँ स्थल सब प्रकाश मे आएत। मिथिला पेंटिंग लेल प्रसिद्ध मधुबनी के एहि. सँ एक नव आयाम भेटतैक।


text:
सुन्दर बस्ती
सुन्दर बस्ती नेपाल स्थित स्याङ्जा जिलामे चापाकोट नगरपालिकाक वडा नं. ६ स्थित साँखरमे एक अति रमणीय बस्ती छी ।[२] विसं २०७३ सालमे सङ्घीय मामिला तथा स्थानीय विकास मन्त्रालयले ७४४ स्थानीय तह (गाउँपालिका तथा नगरपालिका) लागू करैत स्याङ्जा जिलामे साँखर, पकवादीको वडा नं. ८, मल्याङकोटको वडा नं. (१-३,५-९) र सेखाम गाउँ विकास समितिसभके समेटेर चापाकोट नगरपालिका घोषणा केलक ।[३] साँखरके चापाकोटमे समायोजन कैरसंग ९ वडामे विभाजित साँखर अखन चापाकोटक २ वडामे समेटने अछि । साबिक साँखरका (१ सँ ६) वडासभके चापाकोटको वडा नं. ६ आ (७ सँ ९) वडासभके नगरपालिकाक वडा नं. ७ मे अछि ।
सन्दर्भ सामग्रीसभ[सम्पादन करी]
- ↑ "स्याङ्जाक मतगणना सकियो, कहाँ कसले जित्यो?", सेतोपाटी, ५ जेठ २०७४, अन्तिम पहुँच ५ जेठ २०७४।
- ↑ "नेपालक राष्ट्रिय जनगणना २०६८", राष्ट्रिय योजना आयोग, नेपाल सरकार, नोभेम्बर २०१२, अन्तिम पहुँच नोभेम्बर २०१२।
- ↑ "स्थानीय निकाय भङ्ग, अधिकारसम्पन्न ७४४ स्थानीय तह क्रियाशील", सेतोपाटी, २८ फाल्गुण २०७३, अन्तिम पहुँच २८ फाल्गुण २०७३।


text:
पटना। बिहार सरकार आब अपन ध्यान धीरे-धीरे पटना आ आसपास क जिला स आगू लगा रहल अछि। सरकारी अधिकारीक कहब अछि जे सरकार लखीसराय आओर बेगूसराय मे नव औद्योगिक पार्क क निर्माण शुरू करि रहल अछि। एकरा लेल जमीन अधिग्रहण क काज अगिला मास स शुरू भ सकैत अछि। दूनू जिलाक जिलाधिकारी कए एहि संबंध मे आदेश द देल गेल अछि। दूनू जिलाधिकारी एकरा लेल जमीन अधिग्रहण क खाका तैयार करबा मे जुटि गेल छथि। अधिकारीक अनुसार बिहार मे आब छोट छोट काफी निवेश भ रहल अछि आ पैघ उद्योग कए बिहार मे निवेश क लेल प्रयास भ रहल अछि। एकरा लेल सबस पहिने जमीन चाही। ओ कहला जे पैघ उद्योग कए बेसी जमीन क जरूरत होइत अछि, मुदा बिहार मे जनसंख्या घनत्व काफी अछि। एहि लेल जरूरत क मुताबिक जमीन हासिल करबा मे काफी दिक्कत होइत अछि। हालांकि भूमि बैंक स बहुत किछु आसान भ जाएत। सरकार जमीन लेल भूमि बैंक बना रहल अछि जाहि लेल 1500 करोड टका सेहो आवंटित कैल जा चुकल अछि। सरकारक लक्ष्य एक साल मे कम स कम 1000 एकड भूमि एहि बैंक मे जमा करबाक अछि। अधिकारी कहला जे, सरकार अगिला 5 साल क दौरान 5,000 एकड़ भूमि जुटेबाक लक्ष्य रखलक अछि। सब साल करीब 1,000 एकड़ भूमि बैंक मे जोडबाक लक्ष्य अछि। सरकार हर जिलाधिकारी कए एहि सालक अंत धरि 100-100 एकड़ भूमि क इंतजाम करबाक आदेश जारी करि देलक अछि।
एकर संगहि अधिकारी इ सेहो कहब अछि जे पैघ उद्योग क बिना राज्य क तेज विकास मुमकिन नहि अछि। एहि लेल राज्य क नई उद्योग नीति मे हुनका लुभेबा लेल कईटा रियायतक प्रावधान कैल जा रहल अछि। नवका उद्योग नीति मे तरह तरह क रियायत क घोषणा करए जा रहल अछि। सूत्रक मानि त जून मे एकर एलान भ सकैत अछि आओर अगिला साल स इ प्रभावी सेहो भ सकैत अछि। नव औद्योगिक नीति निर्माण स जुड़ल जानकारी दैत अधिकारी कहला जे राज्य मे पैघ निवेश कए बढ़ावा देबा लेल सरकार पूंजी सब्सिडी बढेबा लेल तैयार अछि। एखन धरि कंपनी कए 5-10 फीसदी पूंजी सब्सिडी देल जा रहल अछि मुदा नव नीति मे सरकार 500 करोड़ स बेसी क निवेश पर नीक छूट देबा लेल तैयार अछि। एकर अलावा राज्य सरकार अपन नव नीति मे बिहार मे निवेशक लेल लालफीताशाही क मुश्किल सेहो कम करैजा रहल अछि। अधिकारी कहला जे 2006 मे एकल खिड़की कानून आयल छल। हालांकि एखन धरि इ प्रणाली कारगर नहि भ सकल अछि। सरकारक कोशिश अछि जे निवेशक कए सरकारी दफ्तरक चक्कर स बचाउल जाए। एकरा लेल एकल खिड़की व्यवस्था कए मजबूत कैल जा रहल अछि। संगहि आवेदन क निपटारा लेल सेहो एकटा तय समयसीमा तय कैल जा रहल अछि, जाहि स निवेशक क समय बरबाद हेबा स बचत आ निवेश क प्रक्रिया सेहो तेज भ सकत।


text:
माली द्वारा आरोप लगाओल गेल अछि कि पूछताछ केर दौरान हुनका थापड़ मारल गेल, पिटल गेल आओर पैनक बाल्टी म' हुनकर मुंह क' डुबाओल गेल। अपने क' बता दी कि एकहि सप्ताह म' पुलिस द्वारा पूछताछ म' कथित तौर पर मारपीट करबाक ई दोसर आरोप लागल अछि। बस ड्राइवर सौरभ राघव द्वारा सेहो पुलिस पर मानसिक दबाव बनेबाक आरोप लगाओल गेल छल।
अपने क' बता दी माली हरपाल कक्षा दू म' पढाई बला प्रद्युम्न हत्या केस म' अहम गवाह छथि। कैल्हि गुरु दिन पुलिस हुनका पूछताछ लेल बजौना छल। बुलाया था। पुलिस पूछताछ के बाद हरपाल कहलनि कि हम्मर ड्यूटी भोर 7 बजे शुरू होयत अछि। पछिला शुक्र दिन स्कूल पहुँचलाक बाद हम करीब आधा घंटा काज केलहुँ। स्कूल म' दू आओर माली अछि। जखन हम पैन पिबे अएलहुँ तेँ आन दू माली काज करैत छल।
ग्राउंड फ्लोरक वॉश रूम केर बाहर वाटर कूलर लागल अछि। हम पैन पिलहुँ आओर फेर जे लागलहुँ। कनि दूर गेला पर हमरा बच्चा सभक हल्ला करबाक आवाज सुनाल परल। दू बच्चा ओहिठाम छल। दुनू बच्चा जमीन पर पड़ल प्रद्युम्न दिस इशारा करैत हमरा कहलक कि "अंकल जी एहि बच्चा क' की भ' गेल अछि।" प्रद्युम्न के हालत देख हमहुँ कने नर्वस भ' गेलहुँ। तखने बच्चा सभ हमरा कहलक की हम अंजू मैडम (जूनियर स्कूल सेक्शन इंचार्ज अंजू डूडेजा) क' बजा आनी। जखन हम मास्टर सभक संग वापस अएलहुँ त' देखलहुँ कि अशोक सेहो ओतहि छल आओर हुनका कपड़ा पर खून के कोनो दाग नहि छल। अंजू मैडम अशोक क' कहलनि कि प्रद्युम्न क' बाहर ल' जेबा म' मदैद करू। अशोक प्रद्युम्न क' कोरा म' उठा अंजू मैडम संग बाहर ल' गेला।
गौरतलब अछि कि स्कूल के माली हरपाले बाथरूम म' सभसँ पहिने प्रद्युम्न क' खून स' लथपथ देखना छल। बुध दिन सेहो माली स' दू घंटा पूछताछ कायल गेल छल। एसआईटी हेड एसीपी तान्या सिंह कहलनि कि एहि मामला म' स्कूल के टीचिंग आओर नॉन टीचिंग स्टाफ सभसँ पूछताछ कायल जे रहल अछि।
पुलिस भलहि आरोपी कंडक्टर क' रिमांड खत्म होयबाक बाद जेल भेज देलक, मुदा पुलिस केर थिअरी पर एखनो कैको सवाल ठाढ़ भ' रहल अछि। कंडक्टर केर गिरफ्तारीक बाद पुलिस द्वारा कहल गेल छल कि आरोपी द्वारा मर्डर के बाद यूनिफॉर्म बदलबाक बात कबूलल गेल अछि। एहि पर कंडक्टर के पत्नी ममता केर कहब अछि कि हुनकर पति लग स्कूल के देल एकहि यूनिफॉर्म छल। वारदात के बाद ओ दोसर यूनिफॉर्म कोना पहिरला। अपने क' बता दी चाकू पर खून के दाग नहि होयबाक आओर चाकू नवा होयबाक बात पहिने सामना आएब चुकल अछि।
प्रद्युम्न ठाकुर हत्या के मामला म' लगातार कैको सवाल जे जवाब खोजल जे रहल अछि। मानल जे रहल अछि कि पुलिस के सामने कंडक्टर दबाव म' गुनाह कबूल केलनि अछि। जेल जेबाक बाद आरोपी कंडक्टर कहलनि कि हुनका फंसाओल गेल अछि। सवाल इयो ठाढ़ भ' रहल अछि कि पुलिस द्वारा एकहि दिन म' आरोपी कंडक्टर क' गिरफ्तार करबाक जल्दबाजी किये देखाओल गेल। कतो पुलिस पर केसक जल्दी खुलासा करबाक दबाव त' नहि छल। एक बड़का सवाल इयो अछि कि वारदात के बाद कंडक्टर फरार किएक नहि भेला?
8 सितम्बर के भोर रायन इंटरनैशनल स्कूल म' भेल प्रद्युम्न ठाकुर मर्डर केस म' रोज - रोज नवा बयान आएब रहल अछि। पुलिस द्वारा मीडिया क' किछु आर कहल जे रहल अछि जखनकि कंडक्टर, माली, ड्राइवर सहित आन स्टाफ सभक बयान किछु अलग अछि। एहिसँ हत्या केर गुत्थी ओझरायल जे रहल अछि।


text:
(पूर्णतः अव्यवसायिक उद्देश्य आ मात्र एकेडमिक प्रयोग लेल) सभ पोथी पी.डी.एफ. डाउनलोड लेल क्रमानुसार नीचाँक लिंक सभपर उपलब्ध अछि। All the books are available for pdf download at the respective links below.
....
अणिमा सिंह (सौजन्य- नचिकेता)
इलारानी सिंह (सौजन्य- नचिकेता)
प्रीति ठाकुर
गोनू झा आ आन मैथिली चित्रकथा -पहिल मैथिली चित्रकथा (बाल साहित्य)
मैथिली चित्रकथा (बाल साहित्य)
मिथिलाक लोकदेवता (बाल साहित्य)
विद्यापतिक पुरुष परीक्षा (बाल साहित्य)
ए बी सी डी- प्रकृति अक्षर पोथी (अनुवाद- बाल चित्रकथा)
सभ खाइत अछि (अनुवाद- बाल चित्रकथा)
बो म्याउ बाह (अनुवाद- बाल चित्रकथा)
(०६) छोट आ पैघ (अनुवाद- बाल चित्रकथा)
(०७) माल-जाल आ जानवर दिस देखू (अनुवाद- बाल चित्रकथा)
(१७) हमर परिवार (अनुवाद- बाल चित्रकथा)
पोथी १३: १...२...३... (अनुवाद- बाल चित्रकथा)
बाजाक अबाज (अनुवाद- बाल चित्रकथा)
नीतू कुमारी
अरुन्धती देवी (सौजन्य- रमानन्द झा "रमण")
मुन्नी कामत
सुखल मन तरसल आँखि (पद्य आ गद्य)
नीता झा (सौजन्य- नीता झा)
बिलाइ मौसी (बाल लघुकथा संग्रह)
शेफालिका वर्मा (सौजन्य- शेफालिका वर्मा)
विभा रानी
विभा रानीक दूटा नाटक (भाग रौ आ बलचन्दा)
पन्ना झा (सौजन्य- नरेन्द्र झा)
सुशीला झा (सौजन्य- प्रभा खेतान/ सुशीला झा)
छिन्नमस्ता- प्रभा खेतानक हिन्दी उपन्यासक मैथिली अनुवाद
डॉ. ललिता झा (सौजन्य- ललिता झा)
मैथिलीक भोजन सम्बन्धी शब्दावली
डॉ. कामिनी कामायनी
विदेह:सदेह ३१ (डॉ. कामिनी कामायनी आ कुमार मनोज कश्यप- अंक १-३५० सँ)
किरण चौधरी
(अनूदित सचित्र मैथिली बाल कथा)
पिसी संग हम
हमर बाल-वाड़ी
आर्या कॉकपिट मे
दीपा करमाकर- सही संतुलन मे
जंगल मे अहाँक स्वागत अछि
व्हेल छथि आकाश मे
भैया के मुस्कान के चोरौलक
बीज संचयक
अचंभित करय "फिबोनाची"
शौचालयक खिस्सा
लाल बरसाती
गुल्लीक जादुई पेटी
समीराक विकठ भोजन
विवाह मे जाई छी
प्रियंका झा (अनूदित सचित्र मैथिली बाल कथा)
रश्मि प्रिया (अनूदित सचित्र मैथिली बाल कथा)
सुनीता ठाकुर (अनूदित सचित्र मैथिली बाल कथा)
नीलिमा चौधरी (अनूदित सचित्र मैथिली बाल कथा)
स्वास्तिका ठाकुर (अनूदित सचित्र मैथिली बाल कथा)
तूलिका (अनूदित सचित्र मैथिली बाल कथा)
मधूलिका मिश्र (अनूदित सचित्र मैथिली बाल कथा)
कनकमणि दीक्षित (मूल नेपालीसँ मैथिली अनुवाद रूपा धीरू आ धीरेन्द्र प्रेमर्षि, बाल साहित्य) (सौजन्य- धीरेन्द्र प्रेमर्षि)
डॉ शशिधर कुमर आ सुप्रिया बेबी कुमारी
....
लेखकक आमंत्रित रचना आ ओइपर आमंत्रित समीक्षकक समीक्षा सीरीज
१. कामिनीक पांच टा कविता आ ओइपर मधुकान्त झाक टिप्पणी
३. मुन्नी कामतक एकांकी "जिन्दगीक मोल" आ ओइपर गजेन्द्र ठाकुरक टिप्पणी
पसुपुलेटी गीता
मीना झा
जगदीश चन्द्र ठाकुर (३ टा बाल कविता जइमे २ टा कविता बेबी चाइल्डपर)
....
विद्यापति गीत
गीत-गोविन्ददास (गायन दीक्षा भारती)
मैथिली गजल (गजल- गजेन्द्र ठाकुर, गायन दीक्षा भारती)
प्यारे मैथिल चैनल- किरण चौधरी आ संगीता आनन्द- मैथिलीक सभसँ लोकप्रिय यू ट्यूब चैनल


text:
अपन मैथिल ...बिहारी लोक के लेल छठि सभ सं पैघ पावनि अछि. देश-विदेश मे रहय वाला लोक सभ के कोशिश रहय छनि जे कम सं होली-दुर्गापूजा आओर छठि मे गाम अवश्य जाए. अगर नहि त कम सं कम छठि मे त गाम जाए के कोशिश जरूर करए छथिन्ह.
शुरू-शुरू मे एहन होएत रहल. छठि मे गाम मे शादी-विआह जकां माहौल रहैत छल. सभ लोक कम सं कम एको-दूओ दिन के लेल गाम जरूर आबए-जाए छलखिन्ह. मुदा आब लोक अपन काम-काज सं एतेक बंधल छथिन्ह जे छठि पूजा तक मे गाम नहि जा पाबय छथिन्ह.
अहां एकरा लोक मे काम-काज के प्रति असुरक्षा के भावना... मंदी...महंगाई आओर बेरोजगारी के कारण परिवार चलाबए के टेंशन सेहो कहि सकय छी. लोक पूरा परिवार के संग आबए-जाए मे लागए वाला भारी खर्च के ध्यान मे राखि गाम जाए सं बचए सेहो चाहए छथिन्ह.
एकटा पैघ कारण आबय जाए मे बड़का परेशानी होनाए सेहो अछि. कोनो गाड़ी.. ट्रेन मे टिकट नहि मिलत. बिहार के कोनो ट्रेन होए होली...गर्मी छुट्टी...दुर्गापूजा... दिवाली आओर छठि मे टिकट मिलला पर लोक अपना के भाग्यशाली समझय छथिन्ह.
आब त लोक गाम-घर जाए के बदला दिल्ली...मुम्बई...पुणे... बंगलुरु आओर दोसर ठाम जतए रहय छथिन्ह ओतए सभ पावनि त्योहार मनाबए छथिन्ह. आब अहां के दिल्ली...मुम्बई मे छठि के दिन कनिओ नहि लागत जे बिहार सं बाहर छी.
मेट्रो आ बड़का शहर मे छठि मनाबए के अंदाज आओर नीक भ जाएत अछि. आधुनिकता के पुट मिल जाएत अछि एहि मे. सभ दिन शहर मे रहय वाला बाल-बच्चा साल मे एक दिन के लेल पावनि-त्योहार मनाबए लेल गाम जाए सं हिचकए छथिन्ह.
शहर मे बनल- बनाएल घाट मिल गेल... संस्था सभ के तरफ सं तैयार भ गेल...स्वीमिंग पुल मे या फेर पार्क मे अस्थायी पोखर टाइप के बना देल जाएत अछि. झाल-झंकार लगि गेल. सभ किछ चमचम भ जाएत अछि. साफ-सफाई के कोनो झंझट नहि.
जखन कि गाम मे नदी कात... पोखर कात घाट बनाबए...नीपए के झंझट. कई बेर घाट के लेल झगड़ा-झंझट. आओर आई-काल्हि मजदूर सभ के पलायन के कारण जन सभ मिलनाएओ मुश्किल. एहन मे लोक दू-चारि दिन लेल घर जा सेहो निश्चिंत नहि रहि पाबए छथिन्ह.
आजुक लोक अपन परिवार के संग बाहरे रहय छथिन्ह त हुनकर बाल-बच्चा... नेना- भुटका सभ ओहि ठाम के रंगत मे रंगि चुकल रहय छथिन्ह. आब जेहि ठाम रहय छथिन्ह... ओ चाहए छथिन्ह ओहि ठाम पावनि त्योहार मनाबए के.
एहन मे फंसि जाए छथिन्ह ओ सिंगल नौकरी करय वाला लोक... छात्र सभ... छोट परिवार वाला लोक जिनका ओहिठाम छठि नहि होए छनि. हुनका लेल छठि बस आओर दोसर पावनि के तरह गुजरि जाए छनि. मन भेल त बस कोनो घाट पर जा क पूजा देखि क चलि आबए छथिन्ह.
दोसर के की हम अपन गप करि त हमरो संग सेहे हाल अछि. काल्हि संझका अरक... अर्घ्य के समय दफ्तर मे छलहुं. भोरका मे नहि रहल गेल त पास के एनटीपीसी कॉलोनी मे जाs क छठि देखि क आबि गेलहुं. मुदा सभ सं पैघ सवाल ई कि प्रसाद किनका सं मांगल जाए. ओहिना चलि अएलहुं.
ओ त छठि मईया के कृपा सं एकटा जान-पहचान वाला व्यक्ति प्रसाद सांझ मे द गेलाह त ग्रहण कएलहुं. नहि त गाम-घर दिस त कोई पांच-दस दिन बाद मे प्रसाद लsक अएता त ग्रहण करतौं. बाहर रहला के ई त कष्ट छै. आम लोक के लेल सेहो प्रसादक व्यवस्था होबाक चाही.


text:
२.४.कल्पना झा- मैथिली साहित्यक सेवक नहि, मैथिली भाषाक सेवकः शरदिन्दु चौधरी
कल्पना झा
मैथिली साहित्यक सेवक नहि, मैथिली भाषाक सेवकः शरदिन्दु चौधरी
एही बर्ख (२०२२)१६ सँ १९ अप्रैल धरि, तृतीय "चेतना रंग उत्सव"क आयोजन चेतना समिति पटना द्वारा विद्यापति भवनमे कएल गेल छलए,जे सुधांशु शेखर चौधरी जीकेँ समर्पित छलनि। एहि आयोजनक प्रचार-प्रसार किछु साहित्यिक व्हाट्सएप समूह सभमे देखलहुँ,त' हमरो मोन लोभाएल। सुधांशु शेखर जी द्वारा रचित नाटक सभक मंचन सेहो होएबाक घोषणा छलैक। एही "रंग उत्सव"मे हमरा पहिल बेर शरदिन्दु सरकेँ दर्शन भेल। फेसबुक पर मित्र-सूचीमे छलाह,शेखर प्रकाशनमे कोनो पर्टिकुलर पोथीक उपलब्धता अछि वा नहि,ताहि संदर्भमे गप्प सेहो भेल छलए मुदा दर्शन नहि भेल छलए।
ओहि रंग उत्सव आ तकरा उपरान्त "उपमान" पत्रिकाक विमोचनक अवसर पर,आ फेर एक-दू बेर विद्यापति भवनमे दर्शन भेल,शरदिन्दु सरकेँ। जतबा काल देखलियनि,सुनलियनि,एकटा बात गौर केलहुँ हम,जे शरदिन्दु सर बाजैत कम छथि,सुनैत बेसी छथि। सोझाँ बैसल लोकक आ वस्तु-स्थितिक ऑब्जर्वेशन करैत रहैत छथि आ सभ किछु जेना मोन-मस्तिष्कमे स्टोर करैत जाइत छथि। एकदम साधारण पहिरन-ओढ़न। कोनो तरहक दिखावा नहि,ने ब्रांडेड कपड़ा-जुत्ताक,ने अपन ज्ञान-बुद्धिक। जखन कि एहि कलयुगमे जतबा रहैत छै,ताहि सँ बेसीक दिखावा करबाक चलन छै,चाहे ओ धन-वित्त होअए कि ज्ञान-बुद्धि।
एमहर जखन शरदिन्दु चौधरी जी पर विशेषांक निकालबाक घोषणा सोझाँ आएल(फेसबुक पर),त' हुनकर रचना सभ ताकि ताकि पढ़ब शुरु केलहुँ। एहिलेल 'विदेह' टीम साधुवादक पात्र छथि,जे उपेक्षित रचनाकार सभपर विशेषांक निकालबाक पहल केलनि अछि।एहि सँ लोक ताकि ताकि क' ओहन रचनाकार लोकनिक रचना सभ पढ़ए लागैत अछि। हुनकर रचना पर किछु लिखथि वा नहि लिखथि,से बादक बात।
हँ,त' कहि रहल छलहुँ जे शरदिन्दु जीक सभटा रचना,बात- बात पर बात(१-४),बड़ अजगुत देखल,जँ हम जनितहुँ,करिया कक्काक कोरामिन,गोबरगणेश, बेरा-बेरी पढ़ि गेलहुँ। हुनकर रचना सभ पढ़लाक उपरान्त हुनकर ओहने व्यक्तित्वक झलक भेटल,जेहन हुनकर दर्शन क' मोनमे धारणा बनल छलए। शरदिन्दु जीक अधिकांश रचना चूँकि संस्मरणात्मक छनि,तैँ सत्य पर आधारित छनि आ हुनकर व्यक्तित्वक परिचय सेहो दैत छनि।
यथार्थ लिखब माने सत्य लिखब,बड़ कठिन काज छै,कारण सत्य अधिक काल कटुए होइत छै।आ तेँ ई काज बहुत कम लोक करैत छथि। शरदिन्दु सर अपन संस्मरणात्मक पोथी "बात-बात पर बात" चारू भागमे आ हास्य व्यंग्य "जँ हम जनितहुँ"मे समाजसँ जुड़ल(विशेष रूपसँ साहित्यिक जगतक) सत्यकेँ त' उजागर कएनहि छथि,कोनो व्यक्ति विशेषक नामक संग हुनकर कुकृत्यकेँ देखार करबामे सेहो संकोच नहि कएलनि अछि। आ एतबे नहि,अपना विषयमे सेहो सभटा स्पष्ट कहि देलनि अछि, "साक्षात्" शीर्षक पोथीमे।अपन दिनचर्या पर्यन्त बेझिझक पाठकक सोझाँ कहि देलनि अछि, घरक साफ-सफाइक बात होअए, कि गंदा बरतन सिंकमे राखि साफ करबाक बात,किछु सार्वजनिक करैत संकोच नहि कएलनि अछि।एहन स्पष्टवादी लोक भेटब कठिने नहि असंभव बात छै एखनुक दिखावायुक्त समयमे।
शरदिन्दु जी रचित सभटा पोथी पढ़लाक उपरान्त सोचमे पड़ि गेलहुँ, जे कोन पोथी पर समीक्षात्मक आलेख लिखल जाए। यथार्थ लिखैत बहुत रास रहस्योद्घाटन सेहो कएल गेल अछि पोथी सभमे,जाहि पर बहुत किछु लिखल जा सकैछ।मैथिली संस्था सभक पोल खोलल गेल अछि,महान साहित्यकार लोकनिक किरदानीक चर्चा भेल अछि।एतेक रास मुद्दा देखि/पढ़ि मोन उलबुका सन गेल।अंततः हम निर्णय नहिए क' सकलहुँ आ शरदिन्दु सरकेँ जतबा बुझि सकलियनि,हुनक लेखनीक माध्यमसँ आ हुनका साक्षात् देखि/सुनि,ताही आधार पर अपन मोनमे आएल भावक अभिव्यक्ति क' रहल छी, संक्षेपमे।
"बात-बात पर बात-१"मे मैथिली-भाषा,साहित्य आ प्रकाशनसँ अपन बात शुरु करैत अपन मान्यता स्पष्ट रूपेँ रखलनि आछि,जे-"मैथिले मैथिलीक बाधक अछि-दुनू स्तरपर,भाषाक स्तरपर आ साहित्यक स्तरपर।"आ हमर मान्यता अछि जे हिनक एहि मान्यतासँ बहुत लोक सहमति रखताह,हम त' पूर्णतः सहमति राखैत छी।
तहिना "मूर्खक लाठी माझ कपार"मे मैथिली साहित्यक दुर्भाग्यक समीचीन विवरण देलनि अछि आ एकर कारण ओ निवारण पर सेहो विचार केलनि अछि। अक्षरशः सत्य लिखलनि अछि-"हमर मैथिलीक दुर्भाग्य अछि जे जकरा शब्दक ज्ञान नहि छैक सेहो सभ महान साहित्यकारक कोटिमे आबिक' बैसि जाइत छथि आ हुनक चारण भ' क' ज्ञानी लोक सभ ओत' उपस्थित रहैत छथि।"
मैथिली साहित्यक एही दुर्गतिक कारणेँ प्रायः हुनक भाव किछु एना बहार भेल छनि-"हमरा एकोरत्ती कचोट नहि अछि जे हम मैथिली साहित्यक सेवक नहि छी। हमरा गर्व अछि जे हम मैथिली भाषाक सेवक छी।"
राजनीतिमे जतेक राजनीति नहि होइत छै,ततेक राजनीति मैथिली साहित्यिक जगतमे व्याप्त छै,पुरस्कार लोलुपतामे कोन तरहक खेल सभ होइत छै,से सभ बहुत लोक देखैत-सुनैत-बुझैत गबदी मारने रहैए। मुदा शरदिन्दु सर ई सभ देखि/सुनि चुप नहि रहि सकलाह। किंवा ई सभ देखि/सुनि आहत भेल हेताह,तखनहि एना लिखबालेल विवश भेल हेताह। असहनीय स्थिति भ' जाइत छै,तखन मोनक बात स्वतः बहरा जाइत छै। बुद्धिजीवी लोकक संकीर्ण मानसिकताकेँ देखार करैत लिखैत छथि- "सौतिया डाहो सँ बेसी एक-दोसराकेँ देखबाक प्रवृत्ति, अपन रचनाकेँ मीठ,अनकर रचनाकेँ तीत कहबाक रीति आ गोधियाँवाद,संबंधवाद,गुटवाद पर साहित्यकेँ गीजबाक-मथबाक जे नीति चलल अछि, से साहित्यक संग संग समाजकेँ सेहो पाताले दिस ल' जा रहल अछि।"
ओना एहन बात मर्यादित भाषामे,ककरो अपमानित नहि करैत लिखब कठिन छै,तथापि भाषाकेँ संयमित रखबाक प्रयास केलनि अछि शरदिन्दु सर,से सराहनीय। मुदा संयमित भाषाक प्रयोगक प्रयास रहितहु कतहु कतहु कनि अमर्यादित भाषाक प्रयोग भ' गेल छनि,जकरा इग्नोर नहि कएल जा सकैए। बुद्धिजीवी लोकक द्वारा एहन भाषाक प्रयोग अशोभनीय छै। गारि आ मारिकेँ गप्प मूर्ख लोककेँ शोभा दैत छै। हम क्षमायाचनाक संग ई बात लिखि रहल छी। आदरणीय छथि आ सभदिन रहताह शरदिन्दु सर हमरालेल।
"जँ हम जनितहुँ"क "इहो पुरुष अलबत्ते"मे देखल जाए-"कते महानुभावक दाबी रहैत छनि जे वैह टा दूधक धोअल छथि आ शेष सभ पातकी।हुनका सँ गप्प होएत त' ओ एक्के लाड़निए अपना छोड़ि सभ वर्गक लोककेँ भ्रष्ट प्रमाणित क' देताह।गप्पक क्रममे हुनक वाक्पटुता, देहक संचालन आ विषयक प्रस्तुति देखि होएत, जे वस्तुतः महान छथि आ हुनक आक्रोशो उचिते छनि।मुदा जँ हुनक धोअल चरित्रक पता लागि जाएत,त' स्वतः थूक फेका जाएत...."सभटा गप्प सत्य लिखल अछि। वास्तवमे एहन लोक बहुतो छथि मुदा "थूक फेका जाएत..."कनि अभद्र सन लागल हमरा।
तहिना "हमर अभाग:हुनक नहि दोष"क "इर्ष्या, द्वेष नहि समन्वय चाही"मे ई लिखब कनि अमर्यादित सन लागल-"अहाँकेँ एहिठाम बाँसमे बान्हिक' पीटी त' कोनो हर्ज नहि ने।"
व्यंग्य वा कटाक्ष रूपमे ककरो किछु कहब क्षम्य छै,मुदा स्पष्ट रूपेँ ककरो नाम उजागर करैत एना पिटबाक बात कहब/लिखब एकरत्ती अशोभनीय कहल जाएत।
"साक्षात्" बात-बातपर बात-४ एकटा नब प्रयोग सन लागल।स्वयं द्वारा स्वयंकेँ साक्षात्कार लेब रोचक सेहो अछि। एकर भूमिकामे लिखने छथि - "कहैत छथि बिहारक अंग्रेजी पत्रकारिताक भीष्म पितामह पंडित स्व. दीनानाथ झा-इंटरव्यू लेनिहारकेँ बोर देबए पड़ैत छैक।जेहन बोर तेहन माछ।" एहि हिसाबेँ,स्वयंकेँ देल बोर सँ स्वयं माछ सन फँसब,रोचक। आगाँ एही भूमिकामे इहो बात कहने छथि - "प्रस्तुत साक्षात्कार स्वयं हम अपने लेने छी साक्षात्कार लेबाक अनुभवक कारणेँ। देखी सुतरैत आछि कि नहि।" खूब सुतरल अछि सर। एकदम बेबाक इंटरव्यू अछि।
एहि भूमिकामे एकटा निवेदन केलनि अछि जे सभ पत्र-पत्रिका मे एकटा साक्षात्कार अवश्य राखल जाए।
ई दर्पण जकाँ होइत छैक। से सत्ते।
हिनक निवेदनकेँ गम्भीरतासँ लेल जाए से हमर निवेदन ।
आ शरदिन्दु सरसँ निवेदन जे एहिना निर्भीकतापूर्वक आगाँ सेहो नब-नब संस्मरण लिखि पाठकक सोझाँ परसैत रहथि। साहित्यिक जगतमे व्याप्त राजनीति,पुरस्कार लोलुपताक खिस्सा सभसँ पाठकगणकेँ अवगत करबैत रहथि,जाहिमे मैथिलीक प्रतिष्ठित संस्था सभक सेहो संलिप्तता रहैत छै।
अपन मंतव्य editorial.staff.videha@gmail.com पर पठाउ।


text:
जिनगी बढ़त त पेंशन बढ़त
80 स 85 वर्ष क उम्र मे -पेंशन राशि स
20 प्रतिशत अतिरिक्त पेंशन
85 स 90 भ गेला पर 30 प्रतिशत अतिरिक्त पेंशन
90 स 95 भेला पर 40 प्रतिशत अतिरिक्त पेंशन
95 स 100 क बीच पहुंचला पर 50 प्रतिशत अतिरिक्त पेंशन
100 या ओहि स बेसी भेला पर पेंशन राशि मे 100 फीसदी अतिरिक्त पेंशन
कहिया कतेक भेटत बकाया
2009-10 मे 15 प्रतिशत
2010-11 मे 40 प्रतिशत
2011-12 मे 45 प्रतिशत
2006 स महंगाई भत्ता सेहो जोडि़कए अलग स भेटत
पहली जुलाई स 06 जनवरी 07 तक 2 प्रतिशत
जनवरी 07 स 6 प्रतिशत
जुलाई 07 स 9 प्रतिशत
जनवरी 08 स 12 प्रतिशत
जुलाई 08 स 16 प्रतिशत
जनवरी 09 स 22 प्रतिशत
पटना। त्यौहार क एहि मौसम मे सरकार राज्य क 3.56 लाख पेंशनधारी पर सनेसक बौछार करि देलक अछि। रिटायर राज्यकर्मी कए फिटमेंट लाभ दैत हुनकर पेंशन मे चालीस फीसदी क इजाफा करि देल गेल अछि। एतबे नहि जेना-जेना रिटायर कर्मी क बैस बढ़त, तना-तना ओकर पेंशन मे अतिरिक्त राशि जुटैत जायत। सौ पहुंचला पर पेंशन दोगुना भ जाइत। रिटायर भ रहल कर्मी कए आब 3.50 लाख टका ग्रैच्यूटी क स्थान पर 10 लाख टका भेटत। छठम वेतन आयोग क अनुशंसा क आलोक मे राज्य कैबिनेट बुधदिन इ फैसला लेलक। पेंशन पुनरीक्षण वैचारिक तौर पर पहल जनवरी, 2006 स लागू होइत मुदा एकर वास्तविक लाभ एक अप्रैल, 2007 स भेटत। ओतहि अपुनरीक्षित वेतनमान पाबि रहल सरकारी कर्मी आ रिटायर कर्मी कए महंगाई भत्ता मे दस प्रतिशत बढ़ोतरी क प्रस्ताव कए सेहो कैबिनेट मंजूरी द देलथि। शेट्टी आयोग क अनुशंसा क आधार पर राज्य न्यायिक सेवा क अधिकारी कए तीन अग्रिम वेतन वृद्धि देबाक फैसला कैल गेल अछि। कैबिनेट सचिव गिरीश शंकर राज्य मंत्रिमंडल क फैसल क बारे मे जानकारी देलथि। पेंशनधारी क संबंध मे लेल गेल निर्णय क बारे मे शंकर कहलथि जे पुनरीक्षित पेंशन क राशि पेंशनधारी द्वारा सेवानिवृत्ति क समय प्राप्त वेतन क पुनरीक्षित वेतन बैंड क प्रारंभिक वेतन आ ग्रेड वेतन क योग क 50 प्रतिशत स कम नहि होयत। इ लाभ पारिवारिक पेंशन क तहत सेहो भेटत। पुनरीक्षित पेंशन या फेर पारिवारिक पेंशन क न्यूनतम राशि 3500 टका निर्धारित होयत। उम्र बढ़ला क संग-संग पेंशन क राशि बढ़बा क संबंध मे इ प्रावधान कैल गेल अछि जे 80 स 85 वर्ष क उम्र मे जखन पेंशनधारी पहुंच जाइत छथि त हुनका हुनकर पेंशन राशि स 20 प्रतिशत अतिरिक्त पेंशन भेटत, 85 स 90 भ गेला पर 30 प्रतिशत, 90 स 95 भेला पर 40 प्रतिशत, 95 स 100 क बीच पहुंचला पर 50 प्रतिशत आओर 100 या ओहिस बेसी भेला पर पेंशन राशि मे 100 फीसदी क इजाफा भ जायत। कैबिनेट सचिव कहला जे पेंशन क बकाया राशि क भुगतान स सरकार पर 1700 करोड़ टका क बोझ पड़त, जखन कि नियमित पेंशन भुगतान क लेल प्रति 1000 करोड़ टका अतिरिक्त खर्च करैय पड़त। साढ़े तीन लाख स बढि़ कए 10 लाख कैल गेल ग्रैच्यूटी क राशि अधिसूचना जारी हेबाक तिथि स प्रभावित मानल जाइत। यानी निकट भविष्य मे रिटायर करला पर सेहो सरकारी कर्मी कए एकर फायदा भेट सकत। बकाया पेंशन क भुगतान क संबंध मे इ प्रावधान कैल गेल अछि जे इ तीन किस्त मे रिटायर कर्मी कए भेटत। 2009-10 मे 15 प्रतिशत, 2010-11 मे 40 प्रतिशत आ 2011-12 मे बकाया क 45 फीसदी भुगतान होयत। एतबे नहि रिटायर कर्मी कए 2006 स महंगाई भत्ता सेहो जोडि़कए अलग स भेटत। एकरा लेलपहली जुलाई स 06 स जनवरी 07 तक 2 प्रतिशत, जनवरी 07 स 6 प्रतिशत, जुलाई 07 स 9 प्रतिशत, जनवरी 08 स 12 प्रतिशत, जुलाई 08 स 16 प्रतिशत आ जनवरी 09 स 22 प्रतिशत देय होइत। राज्य सरकार क ओहन कर्मी या रिटायर कर्मी जिनका एखन धरि अपुनरीक्षित वेतनमान भेट रन्हन्ल छैन, हुनका डीए मे 10 प्रतिशत इजाफा करबाक सेहो फैसला लेल गेल अछि। एहन मे हुनका जनवरी 2009 स 54 फीसदी क स्थान पर 64 फीसदी महंगाई भत्ता भेटत। अराजकीय माध्यमिक विद्यालय क शिक्षक आ शिक्षकेतर कर्मी क लेल सेहो सरकार नव सुविधा शुरू करबाकअपन मंजूरी प्रदान कैलक अछि। एखन धरि पीएफ क राशि बचत खाता मे जमा कैल जाइत छल। आब इ राशि कए पीपीएफ एकाउंट मे रखल जाइत, ताकि हुनका अधिक आर्थिक लाभ भेटनि। शेट्टी कमीशन क अनुशंसा क आधार पर राज्य न्यायिक सेवा क पदाधिकारी कए तीन अग्रिम वेतन वृद्धि देबाक फैसला सेहो लेल गेल अछि।


text:
बिहार विधानसभा चुनाव केंलेल भ’ रहल मतदान आइ समाप्त भ’ जायत। एकरा बाद सभहक नजैर 10 नवंबर पर अछि। ओहि दिन ई पता चलत जे कि नीतीश कुमार एक बार फेर सं मुख्यमंत्री बनता आ लालू कें लाल बिहार पर राज करता। कोरोना प्रोटोकाल कें कारण अहि बेर विधानसभा सीटक परिणाम आबय मे देर भ’ सकैत अछि। चुनाव आयोग कें दिशा-निर्देक अनुसार मतगणना हॉल कें अंदर अधिकतम सात मतगणना टेबल लगेबाक अनुमति होयत। अहि प्रकार प्रत्येक विधानसभा क्षेत्रक लेल 3-4 हॉल कें जरूरत होयत।
आयोग कें अनुसार मतगणना टेबुल पर कंट्रोल यूनिट आ वीवीपैट कें केयरिंग केस कें लेबाक पूर्व सेनेटाइज कयल जायत। कंट्रोल यूनिट आ वीवीपैट कें डी सीलिंग आ चुनाव परिणामक प्रदर्शित करबाक लेल प्रत्येक टेबल पर एकटा कर्मी प्रतिनियुक्त होयत। चुनाव आयोग सं भेटल जानकारी कें अनुसार बिहार विधानसभा चुनावक परिणाम अहि बेर आबय मे कानि देरी होयत। कोरोना काल मे भ’ रहल चुनाव कें ल’ बूथक संख्या मे 45 फीसदी कें बढ़ोतरी कें कारण सभ’ बूथक वोटक गिनती मे कानि अधिक समय लागत। कही दी जे आयोग सभ’ स्ट्रांग रूम कें सख्त सुरक्षाक व्यवस्था केने अछि। आयोग कें दिशा-निर्देश कें अनुसार त्रिस्तरीय सुरक्षा व्यवस्था कयल गेल अछि। ओतय सीसीटीवी कैमरे लगाओल गेल अछि, कोनो भी उम्मीदवार आ दल कें प्रतिनिधि एकरा देख सकैत अछि। चुनाव परिणाम बड़का पर्दे पर प्रदर्शित कयल जायत आयोग निर्देश देने अछि जे बड़ पैमाने पर मतगणना (काउंटिंग) एजेंट कें जगह उपलब्ध कराबय में कठिनाई होय त’ एहन स्थिति मे कंट्रोल यूनिट कें माध्यम सं प्रदर्शित होबय वला चुनाव परिणाम कें बड़का पर्दे पर प्रदर्शित करेबाक व्यवस्था कयल जायत। जाहिसँ मतगणना एजेंट कें असुविधा नहि होय।
पोस्टल बैलेट कें लेल अलग सं होयत व्यव्यस्था
चुनाव आयोग पोस्टल बैलेट कें गिनती कें ल’ अतिरिक्त सहायक निर्वाची पदाधिकारी कें आवश्यकता जातोओने अछि। एकरा लेल निर्वाची पदाधिकारी/ सहायक निर्वाची पदाधिकारी कें देखरेख मे अलग हॉल कें व्यवस्था करेबाक स्वीकृति सेहो देने अछि ।
मतगणना केंद्रक सभ’ प्रवेश द्वार पर होयत सुरक्षाकर्मिक तैनाती
अपर मुख्य निर्वाचन पदाधिकारी संजय कुमार सिंह बतओलनि जे मतगणना केंद्र सभ’ जिल मे बनाओल गेल अछि। सभ’ केंद्रक सभ’ प्रवेश द्वार पर सुरक्षा बल कें तैनाती कयल जायत। एकरा लेल जिला निर्वाचन पदाधिकारी कें स्तर सं सभ’ जिला मे निर्देश जारी कयल गेल अछि।


text:
- विशिष्ट योगदानक लेल विभिन्न विद्वान लोकनि कयल गेलाह सम्मानित
पटना : चेतना समितिक दिससँ पटनामे रविदिन क’ आयोजित 69म विद्यापति स्मृतिपर्व समारोहक उद्घाटन करैत कहला जे विद्यापति मिथिला आ मैथिलीकेँ प्रतीक छथि। मैथिली भाषा मधुर आ कर्णप्रिय अछि। मिथिला पान, मखान आ मानक लेल सम्पूर्ण विश्वमे विख्यात अछि। एहि अवसरपर बेरोजगारी दूर करबाक हेतु औद्योगिक विकासपर विशेष ध्यान देल जायत। जाति-पातिक राजनीति आब नहि चलत। चेतना समिति द्वारा उठाओल गेल अधियाचना पर यथासाध्य बिहार सरकार प्रयास करत।
एहि अवसर पर राजस्व व भूमि सुधार मंत्री बिहार सरकार आलोक मेहता आ उद्योग मंत्री समीर कुमार महासेठ सेहो महाकवि विद्यापतिक व्यक्तित्व एवं कृतित्व पर ध्यान दैत बिहारक औद्योगिक विकास पर विशेष ध्यान देलनि। पूर्व विधायक ऋषि मिश्र आ सचिव उमेश मिश्र सरकारक सामने महाकवि विद्यापतिक प्रतिमा पटना शहरमे स्थापित करय, प्राथमिक विद्यालय सभमे मैथिलीक पढ़ाइ, मिथिलाके प्रत्येक महत्वपूर्ण जिलामे एजुकेशन हब बनाबय संग राजेन्द्र नगरमे मिथिला भवनक विकास पर विशेष जोर संग आन माँग रखलनि।
समितिक अध्यक्षा संग अनेक गणमान्य पदाधिकारी लोकनि द्वारा अपन उद्गार व्यक्त कयल गेल। चेतना समितिक स्मारिका एवं वार्षिक कैलेंडरक लोकार्पण उपमुख्यमंत्री जीक गरिमामयी उपस्थितिमे सेहो कयल गेल।
मिथिला आ आन क्षेत्रमे विशेष अवदानक लेल अनेक विभूति लोकनिकेँ सम्मानित कयल गेल। संगहि स्थानीय कलाकारक संग डॉ. रंजना झा द्वारा गायन एकसँ एक विद्यापति गीत, ब्राह्मण गीत एवं लोक गीत परिसरक गुंजायमान क’ देलक। अन्त मिथिला क्षेत्रक विभिन्न साहित्यिक विधामे पारंगत श्रेष्ठतम कवि लोकनिक कवि सम्मेलनक संग भेल। जाहिमे तारानन्द वियोगी जीक ओजस्वी मंच संचालन आ जगदीश चन्द्र ठाकुर अनिल जीक तेजोमयी आ शालीन अध्यक्षता छल। त्रीदिवसीय विद्यापति स्मृतिपर्व समारोहक आइ दोसर दिनक कार्यक्रमक उदघाटन मंत्री बिहार सरकार ललित यादव जीक द्वारा कयल गेल। एहि अवसर ओ अपन विचार राखैत ई आश्वासन देलनि जे बिहार सरकार मिथिला आ मैथिलीकेँ विकासक लेल प्रतिबद्ध अछि।
एहि अवसर पर बिहार सरकारक जल संसाधन मंत्री संजय कुमार झा महाकवि विद्यापतिकेँ रचना सभक मौलिकता, लोकप्रियता आ मधुरता वर्णन करैत हुनका लोककविक संज्ञा देलनि। मिथिलामे विकासक लेल कयल जा रहल कार्यक उल्लेख कयलनि तथा मिथिलावासीसँ ई अनुरोध कयलनि जे अपन सांस्कृतिक विरासतकेँ जीवन्त रखबा लेल सदिखन प्रयासरत रही। पूर्व मंत्री आ विधायक विनोद नारायण झा विद्यापति जीकेँ श्रद्धांजलि अर्पित करैत मिथिलाक प्राचीन संस्कृतिक केन्द्र बतौलनि आ चेतना समिति द्वारा कयल जा रहल सांस्कृतिक कार्यक्रमकें अति महत्वपूर्ण एवं प्रेरणादायक बतौलनि। पूर्व सांसद विजय कुमार मिश्र जी मिथिला वासीकें एकजुट रहबाक अनुरोध कयलनि।
प्रारंभमे चेतना समितिक सचिव उमेश मिश्र अतिथि सभक स्वागत करैत मिथिला वासीसँ अपन मातृभाषा मैथिलीक अधिकाधिक प्रयोग आ आगामी जनगणनामे मातृभाषाक रुपमे मैथिली लिखेबाक अनुरोध कयलनि। अनिवार्य रूपसँ मिथिला क्षेत्रमे मैथिलीके माध्यमसँ शिक्षण व्यवस्थाक अनुरोध सरकारसँ कयलनि। समितिक अध्यक्ष निशा मदन झा सरकारसँ मिथिला भवनक निर्माण हेतु वित्तीय सहायता देमयके माँग कयलनि। संगहि लोक सभसँ अपन घरमे मैथिलीक अधिकतम प्रयोगआ सभ तरहक सरकारी कार्यालयमे मैथिलीमे आवेदन देमयके अनुरोध कयलनि।
एहि अवसरपर विभिन्न विभूतिकेँ शाल, पाग व डोपटासँ सम्मानित कयल गेल। जाहिमे प्रमुख छथि डॉ. रत्नेश्वर मिश्र, भाग्य नारायण झा, पत्रकारिता पुरस्कार, सुजीत कुमार झा, ज्योत्सना पुरस्कार मेनका मल्लिक, कीति नारायण मिश्र साहित्य सम्मान रोमिशा , डॉ. गणपति मिश्र साहित्य सम्मान: गोपाल झा अभिषेक, पुरातत्व वैज्ञानिक विजय कान्त मिश्र पुरस्कार : अरुण कुमार झा आदि।
मिलर स्कूलक प्रागंणमे डॉ. रमानाथ रमण जीक अध्यक्षतामे स्वाधीनताक स्वर आ मैथिली साहित्य विषय पर विचार गोष्ठीक आयोजन कयल गेल। जाहिमे मिथिला क्षेत्रक ख्याति नाम विद्वान लोकनि उपस्थित छलाह।
समारोह स्थलपर आयोजित पुस्तक एवं कला प्रदर्शनिक उद्घाटन पूर्व सांसद श्री विजय मिश्र जीक द्वारा मिथिला पेंटिंग आ आन समसामयिक मूल्य पर आधारित 15 स्टालक संग कयल गेल। संध्या समय आजुक कार्यक्रमक विशेष आकर्षण सांस्कृतिक कार्यक्रमक भव्यता व कलात्मकता अतुलनीय रहल। एहि कार्यक्रममे दिल्लीसँ आयल अवनीन्द्र ठाकुरक टीम संग गोविन्द सरस्वती, श्रीमती पुनम मिश्र (मधुबनी), मधुबनीसँ आयल मिथिलाक लोकनृत्य आ जट- जटिन लोकक भरपूर मनोरंजन प्रदान करौलक। मंच संचालन जयदेव मिश्र आ अरुण कुमार झा जी के द्वारा धन्यवाद ज्ञापित संग कार्यक्रमक समाप्तिक घोषणा कयल गेल।
4,617 total views


text:
दरभंगा। 06 दिसम्बर। नवा साल पर शहर क' जाम केर समस्या सँ छुटकारा दियेबाक लेल प्रशासनिक स्तर पर तैयारी तेज भ' गेल अछि। शहर के बाहर दिल्ली मोड़ लग बस स्टैंड क' शिफ्ट करबाक लेल कमिश्नर द्वारा अधिसूचना जारी क' देल गेल अछि। शहर केर बीचों-बीच बस पड़ाव होयबाक कारण अधिकांश सड़क जाम रहैत अछि। प्रशासन केर एहि पहल सँ लोग बहुत खुश छथि।
सड़क जाम केर समस्या दरभंगा के शहरवासी सभक लेल दिनचर्या केर हिस्सा बैन चुकल अछि। स्थिति एहेन बनल अछि कि यदि घर सँ लोग समय सँ पहिने नहि निकले तँ कखनो मुश्किल मे पैड़ सकैत छथि। किएक जे शहर के बीचों-बीच बस स्टैंड रहबाक कारण शहर के मुख्य सड़क सभ पर भाड़ी वाहन सभक परिचालन होयत अछि जाहि कारण सँ मुख्य सड़क पर सदिखन जाम रहैत अछि।
जाम केर समस्या क' दूर करबाक लेल जिला प्रशासन द्वारा शहर सँ बाहर बनल दिल्ली मोड़ स्थित वासुदेवपुर बस स्टैंड क' शुरु करबाक प्रकिया तेज क' देना अछि। अनुमान लगाओल जे रहल अछि कि नवा साल के पहिल माह सँ तीन करोड़ पच्चीस लाख केर लागत सँ बनल नव निर्मित बस स्टैंड चालू भ' जायत।


text:
मधुबनी जिलाक प्राचीनतम ज्ञात निवासीमें किरात, भार, थारु एहेन जनजाती शामिल अछि। वैदिक स्रोतके मुताबिक आर्यक विदेह शाखा आगिके संरक्षणमें सरस्वती तट सँ पूबमें सदानीरा (गंडक)क दिस कूच केलथि आओर अहिं क्षेत्रमें विदेह राज्यक स्थापना केलथि। विदेहके राजा मिथिके नाम पर इ प्रदेश मिथिला कहाओल। रामायणकालमें मिथिलाके राजा सिरध्वज जनक'क पुत्री सीताक जन्म मधुबनीक सीमा पर स्थित सीतामढीमें भेल छल। विदेहक राजधानी जनकपुर, जे आधुनिक नेपाल में पड़एत अछि, मधुबनीके उत्तर-पश्चिमी सीमाके लग अछि। बेनीपट्टीके लग स्थित फुलहरके बारेमें एहेन मान्यता छै कि एतय फुलक बाग छल जतय सँ सीता फुल लए कए गिरिजा देवी मंदिरमें पूजा करैत छलीह।
पंडौलके बारेमें इहो प्रसिद्धि छै कि एतय पांडव सब अपन अज्ञातवाशके किछु दिन बितेने छलाह। विदेह राज्यक अंत भेला पर इ प्रदेश वैशाली गणराज्यक अंग बनल। अहिंके बाद इ मगधके मौर्य, शुंग, कण्व आओर गुप्त शासक सबहक अधीन रहल। 13वीं सदीमें पश्चिम बंगालके मुसलमान शासक हाजी शम्सुद्दीन इलियासके समय मिथिला एवं तिरहुत क्षेत्रक बँटवारा भ' गेल। उत्तरी भाग जाहिके अंतर्गत मधुबनी, दरभंगा एवं समस्तीपुरक उत्तरी हिस्सा आयल छल, ओईनवार राजा कामेश्वर सिंहके महान शासन व्यवस्थामें रहल। ओईनवार राजा सब मधुबनीके लगमे सुगौनाके अपन पहिल राजधानी बनेलथि। 16वीं सदीमें ओ सब दरभंगा के अपन राजधानी बनेलथि। ओईनवार राजा सबके कला, संस्कृति आओर साहित्यके बढ़ावा दिअ लेल जानल जायत अछि। 1846 इस्वीमें ब्रिटिस सरकार मधुबनी के तिरहुतके अधीन अनुमंडल बनेलक। 1875 में दरभंगाके स्वतंत्र जिला बनला पर इ एकर अनुमंडल बनल। स्वतंत्रता संग्राममें महात्मा गाँधीके खादी आन्दोलनमें मधुबनी अपन विशेष पहिचान कायम केलक आओरर 1942 में भारत छोड़ो आन्दोलनमें जिलाक सेनानी सब जीजान सं हिस्सा लेलक। स्वतंत्रताक पश्चात 1972 में मधुबनी के स्वतंत्र जिला बना देल गेल।
भौगोलिक स्थिति :- मधुबनी के उत्तर मे नेपाल, दक्षिण मे दरभंगा, पुरब मे सुपौल आओर पश्चिम मे सीतामढी जिला अछि। मधुबनी के कुल क्षेत्रफल 3501 वर्ग किलोमीटर अछि जे भूकंप क्षेत्र 5 मे पड़ैत अछि। एहिठाम नदी सभक जाल बिछल अछि जे बरसातक दिनमें हर बरख लोग सभक तबाही केर कारण बनैत अछि। बरख 2007 मे आयल भीषण बाढ़िमे 331 पंचायत (110 पूर्ण रूप सँ आ 221 आंशिक रुप सँ) आओर 836 गामक 372599 परिवार बुरी तरहे प्रभावित भेल छल। समूचा जिला एक समतल आओर उपजाऊ क्षेत्र अछि। एहि क्षेत्रक मुख्य नदी कमला, करेह, बलान, भूतही बलान, गेहुंआ, सुपेन, त्रिशुला, जीवछ, कोशी आओर अधवारा अछि। बेसी नदी सभ बरसातक दिनमे उग्र रुप धारण क' लैत अछि।
प्रशासनिक विभाजन:- मधुबनी जिला 5 अनुमंडल, 21 प्रखंड, 399 पंचायत आ 1111 गाम मे बाँटल अछि। विधि व्यवस्था संचालनक लेल 18 थाना आओर 2 जेल अछि। पूर्ण आओरआंशिक रुप सँ मधुबनी जिला 2 संसदीय क्षेत्र आओर 11 विधान सभा क्षेत्र मे विभाजित अछि।
जिलाक 5 अनुमंडल : मधुबनी, बेनीपट्टी, झंझारपुर, जयनगर आओर फुलपरास अछि। ओतहि जिलाक 21 प्रखंड : मधुबनी सदर (रहिका), पंडौल, बिस्फी, जयनगर, लदनिया, लौकहा, झंझारपुर, बेनीपट्टी, बासोपट्टी, राजनगर, मधेपुर, अंधराठाढ़ी, बाबूबरही, खुटौना, खजौली, घोघरडीहा, मधवापुर, हरलाखी, लौकही, लखनौर, फुलपरास, कलुआही अछि।
कला आओर संस्कृति :- मधुबनी मिथिला संस्कृति केर अंग आ केंद्र विंदु रहल अछि। राजा जनक आओर सीता केर वास स्थल भेला सँ हिंदु सभक लेल ई क्षेत्र अति पवित्र आ महत्वपूर्ण अछि। मिथिला पेंटिंग के अलावा मैथिली आओर संस्कृत केर विद्वान सभ एहि क्षेत्र क' दुनिया भरिमे खास पहिचान देना अछि। प्रसिद्ध लोककला सभमे सुजनी (कपड़ाक कैको परत पर रंगीन ताग से डिजाईन बनायब), सिक्की-मौनी (खर आ घास सँ बनाओल गेल कलात्मक डिजाईन बला उपयोगी वस्तु) आ लकड़ी पर नक्काशी केर काज शामिल अछि। सामा चकेवा आ झिझिया मधुबनी केँ लोक नृत्य अच्छी। मैथिली, हिंदी आओर उर्दू एहिठामक मुख्य भाषा अछि। इ जिला महाकवि कालीदास, मैथिली कवि विद्यापति आओर वाचस्पति जेहन विद्वान सभक जन्मभूमि रहल अछि।
मधुबनी जिलाक सभस्त जिलावासी क' "मिथिला दैनिक" परिवार दिससँ जिलाक स्थापना दिवस केर बहुत रास शुभकामना आओर बधाई।